12 | Δεκέμβριος | 2010 | ΒΗΜΑ ΑΛΙΑΡΤΟΥ\nDaily Archives: 12 Δεκεμβρίου 2010\nΠΟΙΑ ΤΕΛΙΚΑ ΕΙΝΑΙ Η "ΚΥΡΙΑ" ΑΕΠΙ;\nΗ ΑΠΟΛΥΤΗ ΑΦΑΙΜΑΞΗ ΤΩΝ ΜΙΚΡΟΜΕΣΑΙΩΝ ΕΠΙΧΕΙΡΗΣΕΩΝ, ΓΙΝΕΤΑΙ ΑΝΤΙΚΕΙΜΕΝΟ ΚΑΘΗΚΟΝΤΟΣ ΤΟΥ ΕΙΣΑΓΓΕΛΕΑ ΚΑΙ ΤΩΝ ΑΣΤΥΝΟΜΙΚΩΝ ΑΡΧΩΝ\nΟι μικρές και πολύ μικρές επιχειρήσεις διανύουμε τη μεγαλύτερη οικονομική κρίση.\nΟι δείκτες της οικονομίας της αγοράς βρίσκονται στο κόκκινο. Η απραξία, η δραματική μείωση του τζίρου και η έλλειψη ρευστότητας αποτελούν το μόνιμο εφιάλτη των επιχειρήσεων προκειμένου να μπορέσουν να ανταπεξέλθουν στις πολλές υποχρεώσεις τους (ΔΕΗ, ΟΤΕ, Λειτουργικές δαπάνες, Ασφαλιστικά ταμεία, Φορολογικές υποχρεώσεις, ρυθμίσεις, δώρα κλπ) σε μία περίοδο οικονομικής…\n…ύφεσης κατά την οποία κόβονται επιδόματα , μειώνονται μισθοί και συντάξεις, μειώνονται δώρα σε μισθωτούς και συνταξιούχους, αλλάζουν οι συνθήκες εργασίας και γενικότερα ο καταναλωτής υποφέρει και δε μπορεί να κινήσει την αγορά.\nΚαι την ώρα που όλα αυτά συμβαίνουν απέναντι στη ραχοκοκαλιά της Ελληνικής οικονομίας, τις μικρομεσαίες επιχειρήσεις και τους εργαζομένους, εμφανίζεται μία ανώνυμος εταιρεία με έναν αναχρονιστικό και άδικο νόμο, εκμεταλλευόμενη την Αστυνομία και τις Δικαστικές αρχές, μετατρέποντας αυτούς σε εισπράκτορές\nτης, να καλεί τους καταστηματάρχες στο Αστυνομικό Τμήμα, νυχτιάτικα να δώσουν κατάθεση γιατί δεν έχουν καταβάλλει τα ποσά της ΑΕΠΙ.\nΠοια τελικά είναι η «κυρία ΑΕΠΙ» που σε κανέναν δε δίνει λογαριασμό και κανείς δεν τολμά να την αγγίξει σε βάρος του μόχθου των επαγγελματιών;\nΓια ποιον τελικά «αγωνίζεται» η ΑΕΠΙ, καθώς δεν αποδίδει τίποτε και σε κανέναν, έχοντας ξεπουλήσει τα δικαιώματα όλων των φερόμενων ως προστατευομένων της σε εφημερίδες , περιοδικά, συναυλίες, ραδιοφονικούς σταθμούς, τηλεόραση και στην επιβάρυνση φόρου επί της τιμής αγοράς κάθε δίσκου ή cd;\nΕμείς αυτό το ονομάζουμε «νταβατζηλίκι»!\nΕάν υπάρχει ανάλογη ευαισθησία στους κυβερνώντες, ας περικόψουν τη χλιδή που απολαμβάνουν στο Μαρούσι οι κύριοι της ΑΕΠΙ.\nΕμείς οι επαγγελματίες, με όλες τις αντίξοες συνθήκες, παλεύοντας καθημερινά χωρίς ωράρια, προσπαθώντας να παραμείνουμε «ζωντανοί», αποφεύγοντας το λουκέτο και στηρίζοντας το ελληνικό κράτος, σας δηλώνουμε ότι έχουμε κι εμείς δικαιώματα.\nΕμείς διαφήμιση κάνουμε στους δημιουργούς και εκτελεστές των τραγουδιών, καλυτερεύουμε τις συνθήκες παραμονής των πελατών με ήχο, φως και διάκοσμο χωρίς ποτέ να χρεώσουμε κανέναν για τις συνθήκες αυτές.\nΣυνάδελφοι και καταναλωτές,\nΤο ξεσκαρτάρισμα άρχισε!\nΑς αποβάλλουμε από το μόχθο μας τα GOLDEN BOYS και τα ύποπτα Lobby, που μόνο εισπράττουν και ποτέ δεν αποδίδουν\nΈνα ευχαριστώ στους γονείς μου και ένα συγνώμη στα παιδιά μου\nγράφει η Αφροδίτη\nΑρχίσαμε οι Έλληνες να συγκροτούμε την μεγάλη ομάδα της κριτικής! Καθημερινά στον ελεύθερο αέρα των blogs, τα αναμμένα πληκτρολόγια βγάζουν αλήθειες, τις οποίες η κριτική μας ματιά είχε εντοπίσει, αλλά θάψει στο υποσυνείδητό μας. Αναμφίβολα παρήγορο! Κάλλιο αργά παρά ποτέ. «Ποιος φταίει, ποιος φταίει, κανένα στόμα δεν τόβρε και δεν τόπε ακόμα»! Ναι, γιατί είναι πολύ εύκολο και βολικό, να αποτινάζεις τις όποιες δικές σου ευθύνες και να δείχνεις πάντα άλλους, ως υπαίτιους της όποιας συμφοράς…\nΕπειδή όμως όλοι μας ζούμε στην… ίδια κοινωνία, είμαστε κομμάτι της, δεν επιτρέπεται να βγάζουμε και εντελώς την ουρά μας απ’ έξω! Άρα θα χρειαστεί και η σύσταση μιας άλλης ομάδας, εκείνης της αυτοκριτικής, που θα σταθεί με μεγαλύτερη ειλικρίνεια απέναντι στα γεμάτα απορία μάτια, των παιδιών μας. Το σημαντικότερο πάντων είναι η αυτογνωσία με απαραίτητο συμπλήρωμα, την αυτοκριτική! Θα επιχειρήσω λοιπόν, να ενοχλήσω λίγο την εφησυχασμένη συνείδηση πολλών από εμάς, Ελλήνων και Ελληνίδων και προπαντός γονιών, που γεννηθήκαμε από το 1940 περίπου και μετά.\nΓια την περήφανη γενιά του Πολυτεχνείου και της αμφισβήτησης, θα με ρωτήσετε; Ναι, αυτήν εννοώ και σ’ αυτήν ανήκω και θα πω ευθέως, χωρίς φόβο αλλά με πολλή ντροπή πως, όχι δεν ήμασταν εμείς η καλύτερη γενιά του αιώνα που πέρασε, αλλά ενδεχομένως η χειρότερη. Χειρότερη, με κάποιες φωτεινές εξαιρέσεις. Η καλύτερη γενιά ήταν εκείνη, των γονιών μας!\nΕκείνοι ζήσανε σε μια Πατρίδα, που ενώ προσπαθούσε να ανασυγκροτηθεί ως νεοσύστατο κράτος, ταλαιπωρήθηκε και ήρθε πολλά χρόνια πίσω, από δυο παγκοσμίους πολέμους, από μια Μικρασιατική Καταστροφή που γονάτισε τον τόπο με ενάμισι εκατομμύριο ξεριζωμένους, από έναν αδελφοκτόνο εμφύλιο και παρόλα αυτά, μας μεγάλωσαν με φτώχεια αλλά και αξιοπρέπεια και μας παρέδωσαν μια Πατρίδα φτωχή αλλά περήφανη και με σαφέστατα γεωγραφικά όρια!\nΚαι εμείς σήμερα, με τις επιλογές μας αλλά και με τις ανοχές μας, δίνουμε στα παιδιά μας απόγνωση για το μέλλον και μια Πατρίδα λιγότερη και σαφώς χειρότερη. Κι εκείνα κοιτάνε να φύγουν τρέχοντας απ’ αυτήν, μπας και γλυτώσουν την επερχόμενη κατάθλιψη.\nΚλέψαμε όλοι; Μαζί τα φάγαμε, που λέει με περίσσια αναίδεια ο κ. αντιπρόεδρος; Μα φυσικά όχι, ούτε πενηνταράκι από το δημόσιο χρήμα, αλλά βλέπαμε εκείνους που πλούτιζαν αδικαιολόγητα και σιωπούσαμε, πίνοντας το αμίλητο νερό. Εκείνο το έρμο «πόθεν έσχες», πάγιο αίτημα ετών, ανεχθήκαμε να το κουτσουρεύουν οι πολιτικοί μας για πάρτη τους κατά το ήμισυ και να μας σερβίρουν μισή μερίδα μόνο με το «έσχες», ως ολόκληρη. Το «πόθεν», το είχαν εντέχνως στείλει για βρούβες και εμείς είχαμε και έχουμε βγάλει το σκασμό!\nΚαταπατούσαν κάποιοι «έξυπνοι» και αετονύχηδες τη δημόσια γη μας και όταν μετά μας την πουλούσαν, τρέχαμε να αγοράσουμε αγροτεμάχιο με φως-νερό-τηλέφωνο και με πολλές ευκολίες πληρωμής! Επενδύαμε σε γη, κάνοντας έξυπνες αγορές και νοιώθαμε πασάδες.\nΤρώγαμε και καμιά φορά, τη θέση του αξιότερου από μας και ευγνωμονούσαμε τον Μαυρογιαλούρο μας, ψηφίζοντάς τον μονοκούκι, για να μη μας πει δα και αχάριστους και δεν μας κτυπήσει την πλάτη στοργικά, στην επόμενη συνάντησή μας! Αυτή συνήθως γινόταν προεκλογικά γιατί έψαχνε εκείνος να μας βρει και μετεκλογικά γιατί τον ψάχναμε εμείς, ενοχλώντας διαρκώς τον Ψευτοθόδωρό του!\nΧρηματίζαμε το γιατρό, όχι μόνο για να μας «προσέξει» περισσότερο από τους άλλους, αλλά και για να μας βρει ακόμα και κρεβάτι όσο γίνεται πιο γρήγορα, ρίχνοντας ενδεχομένως κάποιον άλλον, που μπορεί να το είχε περισσότερη ανάγκη! Τα φακελάκια και τα γρηγορόσημα έγιναν η δεύτερη φύση μας, κάθε φορά που θέλαμε κάτι και θεωρούσαμε μαγκιά μας την ανακάλυψη του «παραθύρου».\nΧρυσοπληρώναμε το αυθαίρετό μας, για να αποκτήσουμε και εμείς ένα εξοχικό με θέα τη θάλασσα, οπότε λουφάζαμε κανονικά για εκείνους που καταργούσαν το αιγιαλό, κτίζοντας μέσα στη θάλασσα! Όταν θέλαμε να αποκτήσουμε και κανένα στρεμματάκι δασικό, για την οξυγόνωση του μυαλού μας, πηγαίναμε συνεννοημένοι με τον έτερο καταπατητή γείτονα στο δικαστήριο και το τακτοποιούσαμε έχοντας πια ως συμβόλαια ιδιοκτησίας, τη δικαστική απόφαση!\nΞέραμε ότι τα νοσοκομεία και το ΙΚΑ ενώ είχαν αγοράσει χρυσά, λόγω της πασίγνωστης μίζας της ΜΙΖΕΝΣ, τα εργαστηριακά τους μηχανήματα, αυτά συνήθως σάπιζαν στα υπόγεια κι αν είχαν την τύχη να στηθούν ήταν συνήθως σε πολύμηνη σοβαρή βλάβη, γιατί έπρεπε να «δουλέψουν» και τα ιδιωτικά διαγνωστικά κέντρα! Πού να βρεθούν τεχνικοί και συντηρητές, για να παρέμβουν; Φεύγαμε από το κρατικό νοσοκομείο κατευθείαν για το ιδιωτικό εργαστήριο, έχοντας όνομα, διεύθυνση και τηλέφωνό του, μαζί με το παραπεμπτικό μας. Τέτοια εξυπηρέτηση από τους γιατρούς του δημοσίου όσο να είναι σε συγκινεί, θες δε θες.\nΞέραμε πάρα πολύ καλά, το τι γινόταν στα χωριά μας με τις επιδοτήσεις της υποτιθέμενης γαλαντόμου Ε.Ε., (τότε ακόμα ΕΟΚ) και μάλιστα υπό τους ήχους του « ΕΟΚ και ΝΑΤΟ το ίδιο συνδικάτο», νομίζαμε πως πιάναμε κότσους τους Ευρωπαίους. Τα βλέπαμε, αλλά αφού δεν τα «βλέπει» ο κρατικός ελεγκτής, γιατί να τα δούμε εμείς που δεν έχουμε και καμιά «αρμοδιότητα»!\nΛέγαμε μέσα μας, «γιατί άραγε να μας πειράζει που τα χαρίζουν οι κουτόφραγκοι», αφού κανείς δεν μας είχε πει πως μας δανείζουν ως στυγνοί τοκογλύφοι. Την ιδιότητά τους αυτήν λίαν εσχάτως την ανακαλύψαμε!\nΤα λάθη μας λοιπόν, δεν έχουν τελειωμό και το καθένα σήμερα γίνεται και μια μαχαιριά στην καρδιά μας.\nΔεν ξέρω πόσο δίκαιο, μπορεί να έχω, ή να μην έχω! Μπορεί να σηκωθούν κι οι πέτρες, με αυτά που γράφω. Δεν με πειράζει και δεν φοβάμαι. Φοβάμαι όμως, πως η τιμωρία μας θα είναι πολύ πιο σκληρή, γιατί η μεγαλύτερη τιμωρία είναι να βλέπουμε τα κλαριά μας να μαραίνονται, πριν καν καρπίσουν!\nΑναρτήθηκε στις dk, Άρθρα-Σκέψεις\nΧριστουγεννιάτικη γιορτή από τους γονείς του 1ου Νηπιαγωγείου Αλιάρτου…\n… την Κυριακή 19/12/2010 στο Συνεδριακό Κέντρο του Δήμου Αλιάρτου\nΠαράσταση κουκλοθέατρου με Χριστουγεννιάτικη Ιστορία (Ο Χιονάνθρωπος των Χριστουγέννων) και ψυχαγωγικά – δημιουργικά παιχνίδια με κλόουν ώρα έναρξης 5.30 μ.μ. Διάρκεια περίπου 1 ώρα και 40 λεπτά. Τιμή εισιτηρίου 5 Ευρώ.\nΠαράλληλα στον ίδιο χώρο θα πραγματοποιηθεί…\n…Χριστουγεννιάτικο BAZAAR με κατασκευές των ίδιων των γονιών του 1ου Νηπιαγωγείου και έκθεση ζωγραφικής των παιδιών των τμημάτων ζωγραφικής που εδώ και δύο μήνες δοκιμαστικά λειτουργεί ο περιβαλλοντικός σύλλογος Αλιάρτου σε συνεργασία με το εργαστήρι εικαστικών της Λιβαδειάς.\nΑΠΟΣΠΑΣΜΑΤΑ ΔΕΛΤΙΩΝ ΕΙΔΗΣΕΩΝ ΤΗΣ 12ης ΔΕΚΕΜΒΡΙΟΥ\nΣΕ ΑΠΕΡΓΙΑΚΟ ΚΛΟΙΟ ΑΠΟ ΔΕΥΤΕΡΑ\nΣε παναττική στάση εργασίας από τις 12.00 έως τις 15.00 και συλλαλητήριο διαμαρτυρίας στην πλατεία Συντάγματος στις 13.00 προχωρούν την Τρίτη, ημέρα ψήφισης του πολυνομοσχεδίου η ΓΣΕΕ και η ΑΔΕΔΥ.\nΜε τη διαδικασία του κατεπείγοντος αρχίζει το μεσημέρι της Δευτέρας στην Επιτροπή Οικονομικών Υποθέσεων η συζήτηση του πολυνομοσχεδίου, που περιλαμβάνει τις νέες ρυθμίσεις για τις εργασιακές σχέσεις, τις περικοπές μισθών στις ΔΕΚΟ και φορολογικές αλλαγές. Το πολυνομοσχέδιο αναμένεται να ψηφιστεί από την Ολομέλεια της Βουλής την Τρίτη…\nΟι κινητοποιήσεις των συνδικάτων αρχίζουν απο τη Δευτέρα με στάσεις εργασίας και θα κορυφωθούν την Τετάρτη με την 24ωρη Πανελλαδική απεργία που έχουν προκηρύξει ΓΣΕΕ και ΑΔΕΔΥ. «Οι εργαζόμενοι της χώρας εκφράζουν την έντονη διαμαρτυρία τους στο πολυνομοσχέδιο «σκούπα» στον ιδιωτικό τομέα, στις ΔΕΚΟ και στη Διαιτησία (ΟΜΕΔ)», αναφέρεται σε ανακοίνωσή της ΓΣΕΕ.\nΚλιμακώνουν τις κινητοποιήσεις τους και οι εργαζόμενοι στα μέσα μαζικής μεταφοράς της Αθήνας, οι οποίοι αντιδρούν στο σχέδιο αναδιάρθρωσης των αστικών συγκοινωνιών που προωθεί η κυβέρνηση.\nΤην Κυριακή έκαναν στάση εργασίας απο τις 10.00 έως τις 16.00 και τη Δευτέρα θα πραγματοποιήσουν νέες στάσεις απο τις 11.00 έως 17.00.\n– Την Τρίτη 14 Δεκεμβρίου 24ωρη απεργία\n– Την Τετάρτη 15 Δεκεμβρίου στάση εργασίας από την έναρξη της βάρδιας έως τις 9 το πρωί και από τις 5 το απόγευμα έως τη λήξη της βάρδιας.\n– Την Πέμπτη 16 Δεκεμβρίου 24ωρη απεργία\nΘα υπολειτουργεί όλη την εβδομάδα και ο ΟΣΕ\nΣτον αέρα βρίσκεται, στην ουσία, το πρόγραμμα δρομολογίων των τρένων του ΟΣΕ και του Προαστιακού για το προσεχές πενθήμερο, εξαιτίας των κινητοποιήσεων που πραγματοποιούν οι εργαζόμενοι στον Οργανισμό, αντιδρώντας στα μέτρα της κυβέρνησης για τις ΔΕΚΟ.\nΟι κινητοποιήσεις ξεκίνησαν από την Κυριακή με 6ωρη στάση εργασίας έως τις 4 το απόγευμα.Η στάση εργασίας θα επαναληφθεί και τη Δευτέρα από τις 11 το πρωί έως τις 5 το απόγευμα, ενώ την Τρίτη σχεδόν θα ακινητοποιηθούν οι συρμοί, εξαιτίας των στάσεων εργασίας, σε διαφορετικές ώρες, που έχουν εξαγγείλει τα σωματεία στον ΟΣΕ.\nΑκινητοποιημένα θα μείνουν τα τρένα και ο Προαστιακός την Τετάρτη 15 Δεκεμβρίου, ημέρα της γενικής απεργίας που έχουν εξαγγείλει ΓΣΕΕ και ΑΔΕΔΥ, καθώς και την Πέμπτη 16 Δεκεμβρίου, λόγω των δύο 24ωρων απεργιών που κήρυξε η Πανελλήνια Ομοσπονδία Σιδηροδρομικών.\nΓια το λόγο αυτόν, αναβάλλεται για τουλάχιστον μία εβδομάδα η εφαρμογή του νέου πλέγματος των δρομολογίων του προαστιακού, που επρόκειτο να αρχίσει από αύριο.\nΤην κήρυξη 48ωρης πανελλαδικής απεργίας στις 14 και 15 Δεκεμβρίου αποφάσισε η Ομοσπονδία Τραπεζοϋπαλληλικών Οργανώσεως Ελλάδος ΟΤΟΕ.\nΣτο πλαίσιο των κινητοποιήσεών της, η ΟΤΟΕ προγραμματίζει συγκέντρωση την Τρίτη 14/12, 1.00 μ.μ., στο Σύνταγμα και την Τετάρτη 15/12, 11.00 π.μ., στο Πεδίον του Αρεως.\nΑπεργία διαρκείας από τη Δευτέρα προανήγγειλαν οι εργαζόμενοι της ΑΤΕbank.\nΣε 24ωρες απεργίες προχωρούν την Τετάρτη 15, Παρασκευή 17 και Σάββατο 18 Δεκεμβρίου και οι εργαζόμενοι σε όλα τα μέσα μαζικής ενημέρωσης, ζητώντας μεταξύ άλλων «την άμεση υπογραφή ΣΣΕ και τη δέσμευση για αποφυγή κάθε τακτικής που αποσκοπεί στην αποδόμηση των Συλλογικών Συμβάσεων Εργασίας».\nΜε βάση τις εξαγγελθείσες επαναλαμβανόμενες απεργίες και στάσεις εργασίας των μέσων μαζικής μεταφοράς και την εξαγγελθείσα απεργία ΑΔΕΔΥ – ΓΣΕΕ της Τετάρτης, αναμένεται, σύμφωνα με το ΕΚΑΒ, σημαντική αύξηση του κυκλοφοριακού φόρτου στους δρόμους. Για αυτό το Εθνικό Κέντρο Άμεσης Βοήθειας (ΕΚΑΒ) παρακαλεί τους πολίτες:\nΔΗΜΗΤΡΗΣ ΓΙΑΝΝΑΚΟΠΟΥΛΟΣ: "ΤΙ ΔΕΝ ΕΙΠΕ Ο ΡΟΥΜΠΙΝΙ"\nδιδάκτωρ Πολιτικής Επιστήμης,\nειδικός σε θέματα πολιτικής και διακυβέρνησης\nΟ Νουριέλ Ρουμπινί φέρεται να είπε, στην εκδήλωση που διοργανώθηκε από την εταιρεία συμβούλων επιχειρήσεων Better Business Bureau, ότι «η έξοδος από το ευρώ είναι η μόνη λύση για την ελληνική οικονομία». Και φαντάζομαι ότι με αυτό τον τρόπο απάντησε σε εκείνους που αναζητούν διαρκώς λύσεις κατόπιν εορτής.\nΕίναι μια έντιμη επιστημονικά άποψη που σχηματίζεται από την μελέτη της υπόθεσης έτσι όπως την αρθρώνει η τρόικα και επιχειρεί να την εξειδικεύσει με σειρά αντιλαϊκών μέτρων η κυβέρνηση…\nΗ απολύτως ορθή διατύπωση θα ήταν, όμως: η έξοδος από το ευρώ θα είναι σε λίγο η μόνη λύση για την ελληνική οικονομία, έτσι που το πάτε. Με δυο κουβέντες ο άνθρωπος έρχεται στα λόγια μας. Αφού ο Γιώργος Παπανδρέου και οι σύμβουλοί του δεν επέλεξαν να περιορίσουν την διαχείριση της ελληνικής δημοσιονομικής κρίσης στο κλειστό σύστημα λήψης αποφάσεων εντός της ΕΕ, αλλά αποφάσισαν να διεθνοποιήσουν την υπόθεση, προκαλώντας με βεβαιότητα κρίση δανεισμού, δεν είχαν καμία άλλη επιλογή παρά να απαιτήσουν αναδιάρθρωσης του χρέους, στο πλαίσιο ένταξης της χώρας σε οποιονδήποτε ευρωπαϊκό μηχανισμό.\nΜόνον έτσι θα υπήρχε ελπίδα, μέσω ενός σχεδίου μεταρρυθμίσεων, το οποίο σε καμία περίπτωση δεν θα έπρεπε να οδηγεί σε ύφεση, να διατηρηθεί η χώρα εντός της ευρωζώνης. Δεν το έπραξαν όμως. Ούτε καν το υπαινίχθηκαν. Το αντίθετο, το εξόρκισαν! Δεν ήταν στα σχέδια του ΔΝΤ και ούτε εξυπηρετούσε το καθεστώς. Πως θα έπραττε ο Γιώργος τα αντίθετα από αυτά που διακήρυσσε προεκλογικά, δίχως την απειλή άμεσης πτώχευσης προς τους Έλληνες; Πως θα έμπαινε το ΔΝΤ στην ευρωζώνη; Δεν θα είχαμε political correct φτωχοποίηση!\nΤώρα πλέον δεν υπάρχουν αντικειμενικά, οικονομικά μέσα ικανά να εξυπηρετήσουν αυτόν τον στόχο: την παραμονή μας στη ζώνη του ευρώ. Ασφαλώς υπάρχουν πολιτικά, αλλά τούτα διαμορφώνονται ως αποτέλεσμα των σχέσεων και των συμφερόντων των παραγόντων που εμπλέκονται αποφασιστικά στην διεθνοποιημένη πλέον ελληνική κρίση (ΕΕ, Γερμανία, τραπεζικό σύστημα, χρηματοπιστωτική ελίτ, ΗΠΑ). Άρα, η Ελλάδα με τις κινήσεις Παπανδρέου βγήκε έξω από το παιχνίδι. Ακύρωσε κάθε δυνατότητα αυτόνομης δράσης και διαπραγμάτευσης της χώρας. Αυτό αποτελεί μια οδυνηρή εξέλιξη, για την αποφυγή της οποίας κάναμε ότι μπορούσαμε κάμποσοι άνθρωποι μέσω κυρίως του διαδικτύου.\nΑυτό που θα πρέπει να συνειδητοποιηθεί από όλους είναι ότι δεν είναι η βούληση κάποιων ευρωσκεπτικιστών που οδηγεί την χώρα εκτός ευρωζώνης -διατηρώντας την μάλιστα μόνον μετά από απαραίτητη ειδική ρύθμιση εντός της ΕΕ – αλλά αποκλειστικά η στρατηγική που ακολούθησε η κυβέρνηση, υποστηριζόμενη με πάθος από το καθεστώς, τον κ. Καρατζαφέρη και την κα Μπακογιάννη. Και εγώ πριν από λίγο καιρό απάντησα σε επίμονες ερωτήσεις φίλων αναγνωστών όπως ακριβώς σήμερα ο Ρουμπινί, αφού όμως προηγουμένως εξάντλησα κάθε δυνατότητα που προσφέρει ο λόγος (μου) για να περιοριστεί η κρίση στα δύο προηγούμενα στάδια: (1) αποφυγή μετεξέλιξης της δημοσιονομικής κρίσης σε κρίση δανεισμού, (2) απειλή για μη αναγνώριση μεγάλου μέρους του χρέους σε περίπτωση άρνησης των τραπεζιτών να συναινέσουν σε σοβαρή απομείωση του και στην έκδοση νέων ομολόγων του ελληνικού δημοσίου που θα αντικαθιστούσαν τα υπάρχοντα, περιλαμβάνοντας ευνοϊκότερους όρους εξυπηρέτησης των υποχρεώσεών μας. Μετά το τελευταίο στάδιο θα μπορούσε η χώρα να δεχτεί την ένταξή της σε κάποιον διαφορετικό ασφαλώς μηχανισμό, ώστε να επανακτηθεί η εμπιστοσύνη των αγορών και να ηρεμήσει η χώρα από την έντονη πίεσή τους.\nΠαράλληλα θα ήταν εύλογη η παρέμβαση της ΕΚΤ για να αποκλιμακωθούν οι πιέσεις στο ελληνικό τραπεζικό σύστημα, ενώ μάλλον πιο εύκολα θα πείθονταν οι Γερμανοί για την περιορισμένη έκδοση ευρωομολόγων. Αυτή θα ήταν μια μετριοπαθής πορεία την οποία έπρεπε να ακολουθήσει η κυβέρνηση αν ήθελε να εξυπηρετήσει τα συμφέροντα της ελληνικής κοινωνίας. Αντ’ αυτής όμως «το έπαιξε» έξαλλη!\nΟι «εξαλλοσύνες» του καθεστώτος, που μάλιστα εμφανίζονται ως συνετές και μετρημένες επιλογές, οδήγησαν σε σύγκρουση με τους κεντροευρωπαίους και σε διάσταση το ΔΝΤ με την Γερμανία και άλλους αποφασιστικούς παράγοντες εντός της ΕΕ. Το αποτέλεσμα είναι η Ελλάδα να βρίσκεται πλέον καταρρακωμένη στην γωνία της ΕΕ, εκλιπαρώντας για την υποστήριξη των αγορών δια του ΔΝΤ, καθώς και των κυβερνήσεων των ΗΠΑ και της Γαλλίας. Δεν θεωρώ ότι η γερμανική κυβέρνηση χειρίστηκε καλά την υπόθεση. Απερίγραπτοι υπήρξαν και αυτοί, αλλά είναι αλήθεια ότι ο Γιώργος Παπανδρέου με τους διεθνείς συμβούλους του και τα πολιτικο-οικονομικά κέντρα που τον θεωρούν «άνθρωπό τους στην Αθήνα» έκανε ότι μπορούσε για να φτάσουμε σε αυτήν τη μορφή λανθάνουσας διένεξης, που εξασθενεί πολιτικά ακόμη περισσότερο την ελληνική θέση.\nΈτσι καταλήξαμε να κουβεντιάζουμε το μέχρι χθες «αποκρουστικό» σενάριο: την έξοδο μας από την ευρωζώνη, το οποίο σε λίγο θα φαντάζει λυτρωτικό αν συνδυαστεί με άρνηση του δημόσιου χρέους, ασφαλώς. Μεταξύ αυτού, όμως, και του σημερινού αδιεξόδου με το πρόγραμμα της τρόικας υπάρχουν και άλλα πολλά σενάρια, τα οποία το καθεστώς μπορεί να εμφανίσει πάλι ως «αναγκαίες λύσεις για να μην υπάρξουν συσσίτια στους δρόμους». Δεν θέλω να αναφέρω κάποια από αυτά. Οι άπληστοι εγχώριοι πολιτικοί, νταβάδες και μαυραγορίτες που προσπαθούν να εμφανιστούν ως σοβαροί τραπεζίτες τα γνωρίζουν και τα ερευνούν διεξοδικώς. Δεν ωφελεί να τους κάνουμε «σοφότερους», ούτε να «συνηθίσουμε» την κοινή γνώμη σε νέες ιδέες που θα βαθαίνουν και επεκτείνουν την φτωχοποίηση των δύο-τρίτων της κοινωνίας.\nΤελικά την πατήσαμε! Αναφερόμενοι σε σενάρια απειλών, εξαιτίας των πολιτικών επιλόγων της κυβέρνησης, αντικειμενικά βοηθήσαμε στο να εξοικειωθεί η κοινωνία με αυτά. Κάναμε τη ζωή πιο εύκολη στους κυβερνώντες, στο βαθμό που ο ελληνικός λαός δεν ήταν έτοιμος να αντιδράσει μαζικά εν όψει αυτών. Τα έχει αυτά ο ακτιβισμός, όπως και η εκλαΐκευση επιστημονικών υποθέσεων, αν δεν συνοδεύονται από κάποια μεταπολιτευτική στρατηγική. Ιδού γιατί επισημαίνουμε διαρκώς την ανάγκη εναλλακτικής κυβερνητικής πρότασης, θεωρώντας κρίσιμη την στήριξη σύσσωμης της αριστεράς πέραν όλων των άλλων προοδευτικών, μη-νεοφιλελεύθερων δυνάμεων, ώστε η εκτίμηση των απειλών να συνοδεύεται και από κοινωνική, πολιτική παρέμβαση με όρους διακυβέρνησης.\nΣήμερα έρχομαι να προτείνω να συγκροτηθεί αμέσως μια Επιτροπή Ελέγχου του Δημόσιου και Ιδιωτικού Χρέους της χώρας από Έλληνες ειδικούς που βρίσκονται έξω από οποιαδήποτε κομματική επιρροή. Η επιτροπή αυτή θα πρέπει να αντλεί κύρος από τη βουλή με ανεπιφύλακτη υποστήριξη από όλα τα κόμματα και να λειτουργήσει αναφερόμενη στον Πρόεδρο της Δημοκρατίας, μετά από σχετική νομοθετική ρύθμιση. Θα πρέπει να εξοπλιστεί με την δυνατότητα να ελέγξει ανεμπόδιστα το ζήτημα του χρέους, χρησιμοποιώντας κατά περίπτωση και ξένους ειδικούς, καταλήγοντας μέσα σε ένα μήνα σε πόρισμα, το οποίο θα αποκαλύπτει την πραγματική κατάσταση του χαρτοφυλακίου του εξωτερικού μας χρέους. Αμέσως μετά να προκηρυχτούν εκλογές με κεντρικό ζήτημα την διαγραφή σημαντικού μέρους του χρέους και τις προτάσεις διακυβέρνησης στη βάση αυτής της στρατηγικής. Αυτό είναι πιθανό να οδηγήσει σε έξοδο από την ευρωζώνη, αλλά μπορεί και όχι. Είναι ζήτημα εσωτερικών πολιτικών συσχετισμών, έξυπνης διαπραγμάτευσης με τους εταίρους μας, των συσχετισμών στην ΕΕ και των σχέσεων που θα έχουν διαμορφωθεί μεταξύ ΕΚΤ και ΔΝΤ, της συγκυριακής κατάστασης στις αγορές κλπ. Αν ασφαλώς δεν ευδοκιμήσει αυτή η διαπραγμάτευση, τότε θα πρέπει να είμαστε έτοιμοι για αποχώρηση από την ευρωζώνη, εθνικοποιώντας ένα μέρος των αναπτυξιακών πηγών και του τραπεζικού τομέα με παράλληλη ίδρυση μιας Κεντρικής Τράπεζας που θα έχει τις αρμοδιότητες που ασκεί η Fed στις ΗΠΑ, απορροφώντας ασφαλώς μεταξύ άλλων και υπηρεσίες της σημερινής Τράπεζας της Ελλάδας και της «Στατιστικής».\nΠροφανώς, στο πλαίσιο αυτού του ενδεχομένου, δεν θα μπορούσαν να συμβάλλουν δημιουργικά οι δυνάμεις που υποστήριξαν το μνημόνιο. Αυτές θα πρέπει να τεθούν στο περιθώριο της πολιτικής ζωής από το εκλογικό σώμα, ώστε η αναγκαστική έξοδός μας από την ευρωζώνη, για την οποία θα είναι υπεύθυνες, να αποτελέσει αντικείμενο διαχείρισης από εκείνους που θα μπορούσαν να προσφέρουν στην ανοικοδόμηση της χώρας σε μια βάση αυτο-διακυβέρνησης με κριτήριο αυτήν τη φορά τα συμφέροντα των δύο-τρίτων της κοινωνίας και όχι των μεσαζόντων, των άπληστων χρηματιστών, νταβάδων και τραπεζιτών.\nΣε κάθε περίπτωση η έξοδος από την ευρωζώνη θα μπορούσε να χαρακτηριστεί ως η καλύτερη επιλογή για τον λαό, μόνον υπό συγκεκριμένες προϋποθέσεις. Κακώς μπήκαμε σε αυτή την περιπέτεια της νομισματικής ένωσης απροετοίμαστοι και εν πολλοίς δίχως ρεαλιστικό συμφέρον για ευρύτερα στρώματα της κοινωνίας. Δεν θεωρώ όμως πως πρέπει να αποχωρήσουμε, δίχως προηγουμένως να εξαντλήσουμε κάθε δυνατότητα εντός της ΕΕ. Θα αποτελούσε τραγωδία να πληρώσει ο ελληνικός λαός δυο φορές το μάρμαρο του «ευρώ»! Θα είναι όμως μια λύση σωτηρίας της χώρας, εάν το καθεστώς φέρει τα πράγματα σε αδιέξοδο. Και σήμερα μοιάζει να είμαστε πολύ κοντά στο αδιέξοδο με τις επιλογές της κυβέρνησης και την στρατηγική της τρόικας. Έτσι σίγουρα δεν..πάει! Ή μάλλον «πάει» εκεί που εκτιμά ο Ρουμπινί. Πάντως, μόνον με αριστερή-προοδευτική κυβέρνηση η έξοδός μας από την ευρωζώνη θα μπορούσε να χαρακτηριστεί μια καλή λύση στο αδιέξοδο. Σε άλλη περίπτωση θα ήταν μια δοκιμασία, δίχως χαρακτηριστικά ουσιαστικής μεταπολίτευσης. Άρα, μια νέα περιπέτεια δίχως νέα ελπίδα, όραμα και διάθεση για δημιουργική υπέρβαση του καθεστώτος.\nΑπομάκρυνση από το ευρώ, δίχως απόλυτη ανατροπή του καθεστώτος και πραγματική (ουσιαστική) επανίδρυση του κράτους σε μια δημοκρατικότερη, ασφαλώς μη πελατειακή βάση με συγκεκριμένο αναπτυξιακό σχέδιο, δεν θα ήθελα να φανταστώ. Δεν γνωρίζω αν η «φαντασία» του Νουριέλ Ρουμπινί μπορεί να το συλλάβει!\nΣΥΝΑΥΛΙΑ ΚΑΤΑ ΤΗΣ ΜΙΣΑΛΛΟΔΟΞΙΑΣ ΥΠΟ ΤΗΝ ΠΡΟΣΤΑΣΙΑ ΤΩΝ ΜΑΤ\nΑπό τις αποδοκιμασίες στο πρόσωπο του Προέδρου της Δημοκρατίας Κάρολου Παπούλια, τα ειρωνικά και ρατσιστικά συνθήματα ομάδας πολιτών και την ισχυρή παρουσία αστυνομικών δυνάμεων στιγματίστηκε η έναρξη της συναυλίας κατά της μισαλλοδοξίας στον Άγιο Παντελεήμονα Αχαρνών.\nΜε γιουχαΐσματα, παρατεταμένα συνθήματα και ειρωνικά χειροκροτήματα υποδέχθηκαν τον πρόεδρο της Δημοκρατίας Κάρολο Παπούλια περίπου 2000 άτομα που ήταν συγκεντρωμένα έξω από τον περίβολο του ναού και στα μπαλκόνια των γύρω πολυκατοικιών…\nΟ ανώτατος πολιτειακός άρχων έφτασε στον Άγιο Παντελεήμονα υπό τους ήχους ειρωνικών και ρατσιστικών συνθημάτων. «Ο λαός απαιτεί ο Παπούλιας στο κλουβί», «καλωσήρθες στην Τουρκία» και «καλωσόρισες Ταγίπ Ερντογάν» ήταν μερικά από τα συνθήματα που ακούγονταν μέσα από τις ομάδες των συγκεντρωμένων και εμφανώς εξαγριωμένων διαδηλωτών, την ώρα που ο Κάρολος Παπούλιας ανέβαινε τα σκαλιά του ναού υπό την προστασία ισχυρών δυνάμεων της Αστυνομίας.\nΕνδεικτικό της έντασης και της έκτασης των υβριστικών και ρατσιστικών συνθημάτων ήταν πως οι υπεύθυνοι της συναυλίας αναγκάστηκαν να αυξήσουν την ένταση των ηχείων προκειμένου να καλυφθούν οι φωνές διαμαρτυρίας.\nΑνάμεσα στους συγκεντρωμένους ήταν και διαδηλωτές που νωρίτερα το μεσημέρι είχαν διαμαρτυρηθεί στην πλατεία Συντάγματος και την Αρχιεπισκοπή Αθηνών κατά της Κάρτας του Πολίτη.\nΕκατοντάδες πιστοί, κυρίως ηλικιωμένοι και μικρά παιδιά, αλλά και αρκετοί μετανάστες που επιθυμούσαν να παρακολουθήσουν τη συναυλία από κοντά έμειναν έξω από τον Άγιο Παντελεήμονα, καθώς μετά την άφιξη του προέδρου της Δημοκρατίας και των επίσημων προσκεκλημένων οι πόρτες του ναού έκλεισαν και απαγορεύθηκε η είσοδος, για λόγους ασφαλείας, όπως υποστήριξαν οι υπεύθυνοι της Αστυνομίας.\nΤο γεγονός αυτό εξόργισε τους πολίτες και τους παρισταμένους, οι οποίοι απομακρύνθηκαν από τον περίβολο της εκκλησίας, που φρουρούνταν από ισχυρές αστυνομικές δυνάμεις, στα γύρω στενά .\nΣτη συναυλία εκτός από τον πρόεδρο της Δημοκρατίας, παραβρίσκονται η υπουργός Παιδείας Άννα Διαμαντοπούλου, ο Αρχιεπίσκοπος Αθηνών Ιερώνυμος και ο πρόεδρος του Μεγάρου Μουσικής Αθηνών Ιωάννης Μάνος.\nΣτο λόγο που εκφώνησε πριν από τη συναυλία, ο κ. Ιερώνυμος τόνισε ότι «η εκκλησία έχει αποστολή να ενώνει του ανθρώπους όπως και η μουσική» και επισήμανε «ότι στην εποχή της παγκοσμιοποίησης η εκκλησία θα πρέπει να συμβάλει στην παραγωγή πολιτισμού».\nΟ πρόεδρος του Μεγάρου Μουσικής Ιωάννης Μάνος δήλωσε πως «πρόκειται για μια εκδήλωση ενότητας, με στόχο της ανάδειξη της πνευματικής και πολιτιστικής δημιουργίας, με στόχο να προβληθεί ο λόγος, ο σεβασμός και ο διάλογος και να αναδειχθεί στους κατοίκους της περιοχής και ιδιαίτερα στους νέους ανθρώπους ότι ο πολιτισμός ενώνει».\nΑκολουθεί η ομιλία του Αρχιεπισκόπου Αθηνών Ιερώνυμου\n«Το νόημα των Χριστουγέννων μας το δίνουν δύο απλές φράσεις που θα ακούσουμε στη σημερινή εκδήλωση: «Ὁ οὐρανός καί ἡ γῆ σήμερον ἡνώθησαν τεχθέντος τοῦ Χριστοῦ. Σήμερον Θεός ἐπί γῆς παραγέγονε καί ἄνθρωπος εἰς οὐρανούς ἀναβέβηκε». Ο Θεός γίνεται άνθρωπος για να δοθεί η δυνατότητα στον άνθρωπο να γίνει κατά χάριν Θεός, να θεωθεί. Σε όλες τις εποχές αυτή η πορεία υπήρξε δύσβατη, όχι όμως ακατόρθωτη. Γιατί αυτή η πορεία απαιτεί ο άνθρωπος να βγει από τον εαυτό του και την εγωπάθειά του. Να αναζητήσει και να συναντήσει τον άλλον άνθρωπο που δεν είναι η κόλασις, αλλά η χαρά του. Η Εκκλησία γι’ αυτό υπάρχει για να ενώνονται οι άνθρωποι «ίνα ώσι εν».\nΗ τέχνη της μουσικής και η δημιουργικότητα του ανθρώπου ενισχύουν προς την πορεία αυτή. Γι’ αυτό και η σημερινή μουσική εκδήλωση είναι μια ευκαιρία να ανακαλύψουμε ξανά όλοι μαζί τους χυμούς που έθρεψαν τις ψυχές των προγόνων μας και γέννησαν τον πολιτισμό που κληρονομήσαμε. Στην εποχή της παγκοσμιοποίησης, της κρίσης των ιδεολογιών, της ψευδεπίπλαστης διανόησης, του ευτελισμού της καλλιτεχνικής και της πνευματικής δημιουργίας και την υποταγή αυτών στον αδηφάγο καταναλωτισμό έχουμε αναπόδραστο καθήκον να συμβάλλουμε ως Εκκλησία στην παραγωγή πολιτισμού».\nΑναρτήθηκε στις dk, Εκκλησία, Ελλαδικά\n"Δημοκρατία Δυτικής Θράκης" : τι άλλο θα δούμε;\nΈγινε και αυτό. Η Google Earth ανάρτησε χάρτη όπου η γεωγραφική περιοχή της Δυτικής Θράκης αναφέρεται ως «Δημοκρατία της Δυτικής Θράκης»! Ο γνωστός διαδικτυακός ιστότοπος, ανακήρυξε δηλαδή τη Δυτική Θράκη ως ανεξάρτητο κράτος και αυτόνομη περιοχή!\nΗ νέα έκδοση του Google Earth εμφανίζει ως «Δημοκρατία της Δυτικής Θράκης» ένα συγκεκριμένο -θεωρητικά- κτίριο στα νοτιοδυτικά της Κομοτηνής, πίσω από το νοσοκομείο της πόλης.\nΠαρά τις αντιδράσεις, και τις διαμαρτυρίες που εξέφρασαν μεμονωμένοι πολίτες, αλλά και φορείς προς την Google Earth, η παραπομπή, που διαστρεβλώνει πλήρως την αλήθεια και την ιστορική πραγματικότητα, παραμένει στον «αέρα» του διαδικτύου…\nΚατάθλιψη και συναισθηματικές διαταραχές κατά τη διάρκεια των εορτών\nΥπάρχουν πολλές καταστάσεις που αλλοιώνουν την ομορφιά, τη γοητεία και το πνεύμα των άγιων αυτών ημερών…\nΕκτός από τις συναισθηματικές διαταραχές και τη ψυχική ένταση που μπορούν να βλάψουν την υγεία μας κατά τις γιορτές, υπάρχουν και τα άφθονα πλούσια εδέσματα τα οποία δεν είναι ότι καλύτερο για τη σωματική μας υγεία.\nΗ κατανόηση των παραγόντων που σχετίζονται ή προκαλούν συναισθηματικά και ψυχολογικά προβλήματα κατά τη διάρκεια των γιορτών, είναι σημαντική διότι μόνο έτσι μπορούν να βρεθούν και ορθοί τρόποι αντιμετώπισης.\nΟι οικογενειακές παρεξηγήσεις, οι διαμάχες και οι τεταμένες σχέσεις σε αρκετές περιπτώσεις ξαναβγαίνουν στην επιφάνεια αυτή την εποχή του χρόνου. Συνήθως μπορεί εμείς να θέλουμε να μαζέψουμε όλη την οικογένεια μαζί για τις γιορτές, αλλά ο καθένας έχει τα σχέδια του και ίσως ακόμη να υπάρχει και αντιπαράθεση διότι οι άλλοι θέλουν να παμε στο δικό τους σπίτι.\nΚαι ας μη ξεχνούμε την απογοήτευση που δημιουργείται όταν κερδίζουμε κιλά ενώ στην ουσία επιζητούμε να χάσουμε βάρος, λόγω της πολυφαγίας που χαρακτηρίζει συχνά τις μέρες αυτές.\nΗ αντιμετώπιση των προβλημάτων αυτών πρέπει να λαμβάνει υπ’ όψη την ιδιαίτερη κατάσταση του κάθε ατόμου.\nΑναρτήθηκε στις Άρθρα-Σκέψεις, semeli


Home - Winter&Company Hellas\nΕξειδίκευση σε χαρτιά βιβλιοδεσίας, ειδικά χαρτιά πολυτελείας και δερματίνες.\nΑποκλειστικός αντιπρόσωπος για την Ελλάδα του οίκου WINTER&COMPANY από το 1974.\nΠρωτοποριακός σχεδιασμός και ανάπτυξη υλικών επένδυσης, με παγκόμια διανομή και συμβουλευτικές υπηρεσίες, από το 1892.\nΕμπιστευθείτε τα Αυθεντικά\nΟι μάρκες μας: SKIVERTEX®, PELLAQ®, CORVON®, PELTOUCH®, WIBALIN®, NAPURA®, WICOTEX®, SUEDEL® LUXE, WINTAN®, NABUKA®, REDEL®, KAMOSHO®, CABREL®, CHAMEL®, QUINEL®, NAPPAN ®, SILSUEDE. Είμαστε περήφανοι για μια μακρά ιστορία στην παραγωγή δημιουργικών υλικών που έχουν αναμφίβολα συμβάλει σε αυτό που ονομάζουμε ΠΟΛΙΤΙΣΜΟΣ στην επένδυση.\nΔημιουργικά, εμπνευσμένα υλικά της υψηλότερης ποιότητας και αξίας για την κάλυψη σε ιδιαίτερες και πολυτελείς συσκευασίες, βιβλία, καταλόγους, είδη γραφείων και πολλές άλλες γραφιστικές εφαρμογές. Πολλά ελκυστικά προίόντα μας τώρα διαθέσιμα και σε μεγαλύτερα γραμμάρια για πτυσσόμενα κουτιά, ετικέτες, φάκελους και κάρτες. Μια ειδική γκάμα υλικών HighTouch για βιτρίνες κοσμηματοπωλείων, τη διακόσμηση των βιτρινών και ντεκόρ. "ΕΚΤΥΠΩΣΕΙΣ ΣΕ ΑΣΠΡΟ" αντιπροσωπεύει μια σειρά από εκτυπώσιμες επιφάνειες προσφέροντας καινοτόμες και ελκυστικές λύσεις εκτύπωσης.\nΓκάμα προϊόντων και διαθεσιμότητα\nΠιθανώς η πιο εκτεταμένη ποικιλία σε υλικά, χαρτί, επιχρισμένα χαρτιά, βελουδόχαρτα, υφάσματα, PU, ανακυκλωμένο και γνήσιο δέρμα. Μεγάλη ποικιλία πάνω από 3000 προιόντα άμεσα διαθέσιμα από τις κεντρικές αποθήκες μας. Δείγματα για δοκιμή υλικών και εκτέλεση παραγγελιών αποστέλλονται σε πολύ σύντομο χρονικό διάστημα. Υπηρεσίες αποτελεσματικών δειγμάτων εργαστηρίου προσφέρουν εξατομικευμένες λύσεις που έχουν αναπτυχθεί με τις προδιαγραφές σας.\nΠαροχή συμβουλευτικών υπηρεσιών και πληροφορίων\nΠαροχή προσωπικών συμβουλών και πλήρη υποστήριξη στην επιλογή υλικών και στην κατάλληλη επεξεργασία είναι σημαντική για εμάς. Επικοινωνήστε μαζί μας\nΤηρούμε διακριτικότητα προς τους πελάτες μας και δεν δείχνουμε τελικά προϊόντα ή έργα τους στην ιστοσελίδα μας. Ωστόσο, μπορούμε να σας παρουσιάσουμε μια σειρά από ενδιαφέροντα προϊόντα που υλοποιήθηκαν με τα υλικά μας δημιουργόντας ένα πακέτο προστιθέμενης αξίας. Κάντε κλικ εδώ για να επικοινωνήσετε μαζί μας για τη σχετική παρουσίαση.\nΗ WINTER&COMPANY έχει γραφεία σε όλη την Ευρώπη, την Ασία και τις ΗΠΑ προσφέροντας εξαιρετική παροχή συμβουλών και εξυπηρέτηση πελατών. Σε πολλές χώρες υπάρχουν τοπικοί διανομείς και αντιπρόσωποι εξασφαλίζοντας παγκόσμια διανομή.\nΗ WINTER&COMPANY είναι εξαιρετικά ευαίσθητη σε θέματα περιβάλλοντος. Τα προϊόντα μας πληρούν τα FSC® κριτήρια και συμμορφώνονται με τον κανονισμό REACH, τηρώντας αυστηρά όλους τους κανόνες και τους κανονισμούς. Είναι ανθεκτικά, δεν είναι μιας χρήσης και, χάρη στην υψηλή ποιότητα και την διαχρονική αισθητική, προορίζονται για εφρμογές μακροχρόνιας χρήσης.\n© 2022 - Winter&Company Hellas


"Ο πονόδοντος" μια ιστορία από την παλιά Ναύπακτο...Γράφει η Μάρθα Ασημακοπούλου. - Nafpaktia News\n“Ο πονόδοντος” μια ιστορία από την παλιά Ναύπακτο…Γράφει η Μάρθα Ασημακοπούλου.\nΟ πονόδοντος…Γράφει η Μάρθα Ασημακοπούλου\nΈκανε πολλές προσπάθειες. Τα πάντα έκανε για να ξεχωρίζει. Φαβορίτα, μακρύ μαλλί, στενό παντελόνι καμπάνα. Τα χέρια στις χασάπικες τσέπες, με τους αντίχειρες έξω. Αν δεν τον κουβέντιαζες, τον παιρνούσες για ένα ακόμη μαγκάκι. Αν άλλαζες όμως, έστω και δυο κουβέντες μαζί του…Βλάκα δεν θα τον έλεγες… Μορτάκι της καρπαζιάς όμως, ναί! Θα ήταν γύρω στα δεκαεννιά. Είχε κατεβεί με την οικογένειά του από το χωριό στον κάμπο για καλύτερα. Είχαν ένα κτηματάκι, νοίκιαζαν και ξένα χωράφια. Δουλευταράς ήταν αλλά η ζωή της εξοχής δεν του πήγαινε, ειδικά τα βραδάκια. Ήθελε κόσμο, ήθελε τα φώτα της πόλης και προπάντων, ήθελε να βλέπει τα όμορφα καλοντυμένα κορίτσια να βολτάρουν. Που τον έχανες που τον έβρισκες, στη Ναύπακτο ξημεροβραδιαζόταν.\nΕρχόταν πότε με τα πόδια και πότε με ό,τι του τύχαινε. Ακόμη και σε <<κουτάλα>> φορτωτή είχε ταξιδέψει! Στα γράμματα, υπήρξε κουμπούρας. Τα ποιηματάκια όμως από τα φύλλα του ημερολογίου τα μάθαινε νεράκι. Αν έβγαινε- λέμε τώρα- κανένα ραντεβουδάκι, να μην έχει κάτι ωραίο να πει στο κορίτσι;Απέναντι από την πλατεία Φαρμάκη- στην κάθετη οδό Ψαρρού( Μπερμιλάγκας)- κάναν πιάτσα οι τρίκυκλες μηχανές Δ. Χ. Μια τέτοια μηχανή είχε και ο χωριανός του τσίφτη, ο Σταύρος. Με το που ερχόταν στη Ναύπακτο, αντάμωνε τον γνωστό του- δεν είχε και πολλούς στην πόλη- να κάνει κανένα τσιγαράκι τράκα αναστενάζοντας, πάσχοντας διαρκώς από την αρρώστια των νέων. Για τα αχ και βαχ του, πάντα έφταιγε μια Κούλα, μια Σία, μια Τούλα. Κανένας δεν ήξερε αν αυτά τα ονόματα αντιστοιχούσαν σε πρόσωπα ή ήταν δημιουργήματα της φαντασίας του.Ο χωριανός του, προσπαθούσε να του γεμίσει το άδειο του κεφάλι ή μάλλον το κεφάλι το γεμάτο πόθους. Τον συμβούλευε, του έλεγε να προσέχει<< Μη φάς κανένα βρομόξυλο>>.\nΔεν ήταν ιδιαίτερα προκλητικός όμως. Έλεγε εκείνα τα τετριμμένα, παίρνοντας στο κατόπι το κορίτσι που του γυάλιζε.<<Ζαχαροπάστης ήταν ο μπαμπάς σου και σε έκανε τόσο γλυκιά;>> έριχνε τα δίχτυα για να πιάσει το\n<< Όχι, ήταν σαμαράς που έφτιαχνε σαμάρια για γαϊδούρια σαν έσένα>>. Αν κάποια ύπαρξη φορούσε κόκκινα<< Φωτιά στα κόκκινα και ‘γώ ο πυροσβέστης>> και η απάντηση<< Α να χαθείς κρύε…>>. Ως εκεί όμως.Είδε κι απόειδε ο Σταύρος και άρχισε να τον πιάνει από την ευθυμογραφική του πλευρά .Έπλαθε ιστορίες ο νέος.<< Της είπες τίποτα μωρέ; Αυτή τι έκανε;>> τον ρώτησε.<< Της έκλεισα το μάτι στη βόλτα αλλά δε με είδε, ήμουν πίσω της>>. Τι να του πεις τώρα… Αυτός εδώ δε σωζόταν με καμιά κυβέρνηση. Πάντως όλες οι όμορφες τον είχαν στο μυαλό τους! Έδενε τα γεγονότα και τα σημάδια υποκειμενικά, φτιάχνοντας πάντα τη δική του αλήθεια.Ένα καλοκαιρινό απόγευμα, η ξελιγωμένη κολλιτσίδα κατέφθασε στην πιάτσα πριν τη συνηθισμένη της ώρα.\nΔεν είχε το παρουσιαστικό που ήξερε ο Σταύρος. Ύφος μπαταρισμένο, λυπητερό. Φάτσα τσαλακωμένη. Πονούσε το δόντι του, κυριολεκτικά όμως αυτή τη φορά. Πονόδοντος από ‘κείνους που δίνει ο Θεός για να τιμωρήσει τους ανθρώπους! Έψαχνε για γιατρό, του είχαν πει πως εκεί γύρω υπήρχε ένας.- Γιατρό; Να αυτός είναι γιατρός, του λέει ο <<εκτελούνται μεταφοραί>> φίλος του και του δείχνει το νεαρό του συνάδελφο που στεκόταν παρακάτω και έτυχε να φορά άσπρο παντελόνι, άσπρο πουκάμισο. Εδώ απέναντι έχει το ιατρείο του. Κατέβα τα σκαλιά, ξάπλωσε στο κρεβάτι και θα το ειδοποιήσω εγώ να έρθει.\nΕκεί που τον έστειλε όμως ήταν το γραφείο τελετών! Ο φωτισμός από τα δυο μικροσκοπικά παράθυρα λιγοστός… Ο αγαπητικός δεν έπαιρνε στροφές στον καλό του τον καιρό να πάρει τώρα που τον είχε σαϊλέψει ο πόνος; Κατέβηκε, ξάπλωσε στον << πάγκο εργασίας>> και περίμενε. Γύρω- γύρω στον τοίχο, στημένα τα καπάκια. Χαμπάρι δεν πήρε! Το χρώμα του είχε γίνει ένα με τον χώρο.- Σε περιμένει πελάτης στο πεθαμενατζίδικο για αγόι, είπε ο Σταύρος στο <<γιατρό>>.\nΚατέβηκε ο άλλος και ακούει τον ξαπλωμένο να μιλάει! Συνήθως αυτού του είδους οι ξαπλωμένοι, δεν ακούν δε μιλούν. – Πεθαίνω γιατρέ, βγάλε μου το δόντι, πεθαίνω… Τα χρειάστηκε ο αγαπητικός. Τα χρειάστηκε και ο άλλος. Τρομάξανε να συνεννοηθούν.- Σήκω πάμε, του είπε ο <<γιατρός>>.Τον πήγε παραδίπλα, στο οδοντιατρείο του Λουκόπουλου.\nΗ αίθουσα αναμονής γεμάτη και μέσα ο γιατρός είχε πελάτη. Χτύπησε ο<<συάδελφος>> την πόρτα, του εξήγησε και μόλις τελείωσε με το περιστατικό, τον πήρε σαν έκτακτο.Προσφέρθηκε ο συνοδός να πληρώσει.\nΟ κανονικός γιατρός, εκτιμώντας την κατάσταση, δε δέχτηκε χρήματα. Συνάδελφοι μπορεί να μην ήταν, αλλά γείτονες και πολλές φορές συνεργάτες ήταν.Και πάνω απ’όλα ο γιατρός ήταν Άνθρωπος!Και αφού πάντα μετά απ’ τα άσχημα έρχονται και τα καλά, το αγαπάκι συνέχισε το χαβά του! Τώρα είχε έναν ακόμη φίλο στην πιάτσα. Όπου συναντούσε το σωτήρα του τον αποκαλούσε γιατρό. Δε γνωρίζω αν κατάλαβε ποτέ πως αυτός δεν ήταν ο γιατρός!\nΠροηγούμενο άρθροΓαλλία: 45 μετανάστες διασώθηκαν στη Μάγχη, περνούσαν στη Βρετανία\nΕπόμενο άρθροΕυχοστολίδια: Η δύναμή τους συμπαρασύρει Μάστορα, Καρύδη, Αντετοκούνμπο, Αρναούτογλου, Γερονικολού και πολλούς άλλους


Αθλητικό ΣΟΥΤΙΕΝ ελαφριάς στήριξης (light support), χωρίς μπανέλες, με σταθερές άνετες ρυθμιζόμενες τιράντες περισσότερο ενισχυμένες στα μεγαλύτερα μεγέθη. Με φαρδιά άνετη βάση και προφορμαρισμένες θήκες χωρίς ραφές από σταθερή μικροϊνα για τέλεια ενίσχυση και κράτημα του πλούσιου στήθους. Ιδανικό και σαν καθημερινό σουτιέν για δραστήριες γυναίκες που επιθυμούν άνεση και ελευθερία κινήσεων καθώς και μετά από επέμβαση στο στήθος. Ελαστική πλάτη από υλικό Coolmax εξασφαλίζει ελευθερία κινήσεων.\n(80% Polyamide, 20% Spandex / Microfibre)\nΣε λευκό, μπεζ, μαύρο και ανθρακί-τυρκουάζ\nΑθλητικό ΣΟΥΤΙΕΝ ελαφριάς στήριξης χωρίς μπανέλες από anti-bacterial ύφασμα


Ανάσα με Φαβάλι - Footballleague News\nΑνάσα με Φαβάλι\nΝοέμβριος 18, 2012 (17:27)\nΑπόλυτα δίκαιη η νίκη (1-0) του Παναιτωλικού επί των Γιαννιτσών.\nΗ ομάδα του Αγρινίου ήταν καλύτερη από εκείνη της Πέλλας και αν ήταν πιο προσεκτική στην τελική πάσα ή ενέργεια θα μπορούσε να πετύχει μεγαλύτερο σκορ. Από την πλευρά τους οι φιλοξενούμενοι δεν μπόρεσαν να απειλήσουν την αντίπαλη εστία έχοντας μόλις ένα σουτ στον αγώνα. Σκόρερ των νικητών ο Φαβάλι στο 20'. Για τα Γιαννιτσά ήταν η δεύτερη διαδοχική ήττα στη Football League.\nΑναγέννηση Γιαννιτσών (Νίκος Παναγιωτίδης): Λαμπάκης, Σερέτης, Τσιάμης, Στεργίδης (65' Καρακάσογλου), Χατζόγλου, Ντε Πάουλα (72' Μπαξεβάνος), Ιορδανίδης, Φάμπιο (65' Πολίτης), Στεφανίδης, Ντατίδης, Σκέμπης.\nΠαναιτωλικός (Νίκος Καραγεωργίου): Τακίδης, Γκόλιας, Κούσας, Ιωάννου, Ακουάρο, Μπογκντάνοβιτς, Σφακιανάκης, Φαβάλι (84' Μπακάκης), Πασάς (76' Μύγας), Γιάνεφ και Καμαρά (90+3' Τζίτζης).\nΠατήστε ΕΔΩ και θυμηθείτε τη λεπτό προς λεπτό εξέλιξη του αγώνα.\nLast modified onΚυριακή, 18 Νοέμβριος 2012 17:35\nMore in this category: « Ροπαλιά Ψαχνών στην Καβάλα Φιλικό Απόλλωνα - ΑΟΤ »


Ούτε "ο από μηχανής Θεός" ούτε ο σύγχρονος "Οδυσσέας" μπορούν πλέον να τους σώσουν | HuffPost Greece ΠΟΛΙΤΙΚΗ\nΟύτε "ο από μηχανής Θεός" ούτε ο σύγχρονος "Οδυσσέας" μπορούν πλέον να τους σώσουν\n04/09/2018 11:09 EEST\nΉρθαν με τυμπανοκρουσίες για να διορθώσουν τα κακώς κείμενα της Ελληνικής Κοινωνίας: από την οικονομία, την παιδεία και το περιβάλλον μέχρι την ασφάλεια των πολιτών και την αποκατάσταση της εθνικής υπόληψης. Στον τέταρτο χρόνο της διακυβέρνησής τους, η μερικών εκατομμυρίων επιβάρυνση, αν συμφωνούσαμε με τα προτεινόμενα στο email Χαρδούβελη, με τους χειρισμούς του Γιάνη (με ένα ν) έγινε εκατό δισεκατομμύρια ζημιά και τέταρτο μνημόνιο. Τα Πανεπιστήμια παραδόθηκαν και με το γράμμα του Νόμου πλέον στις συμμορίες των καταληψιών. Οι βαρυποινίτες βγήκαν από τις φυλακές και οι ληστές πήραν το ”ελευθέρας” να διαλέγουν τους στόχους τους μια και η κυβερνητική εντολή προς τους πολίτες είναι να ”κοιμούνται” όταν τους ληστεύουν. Άνοιξαν τα σύνορα και γέμισαν με λάθρο τα νησιά μας απέναντι από την μικρασιατική ακτή και το γιόρτασαν δωρίζοντας και την Μακεδονία στους ΣλαβοΑλβανοΡομα των Σκοπίων.\nΣτο συγκεκριμένο μεγάλο θέμα, το περιβαλλοντολογικό, όχι μόνο δεν έκαναν τίποτε να το βελτιώσουν, αλλά ούτε καν να σταματήσουν την επιδείνωσή του. Νομιμοποίησαν ό,τι παράνομο υπήρχε και δεν υπήρχε, πετώντας ακόμη και απόφαση του ΣτΕ για κατεδάφιση των αυθαιρέτων στον κάλαθο των αχρήστων. Σαν αντιπολίτευση, ήξεραν καλά, διότι ήταν γνωστό σε όλους, ότι δομικές περιβαλλοντολογικές αλλαγές για να διορθωθούν τα κακώς κείμενα χρειάζονται χρόνο. Επομένως, σαν κυβέρνηση πλέον, ήταν ολοφάνερο ότι είχε άμεση προτεραιότητα να αναπτύξουν τους μηχανισμούς που θα ανταποκρινόταν αποτελεσματικά στο επείγον, σε χρόνο μηδέν. Και αποδείχθηκε περίτρανα, τόσο που ακόμη και οι κουρουμπλήδες μπορούσαν να το δούνε, όχι μόνο ότι δεν έκαναν τίποτε αλλά απεναντίας ακολούθησαν τη γενική γραμμή του Τόσκα και σε αυτή την περίπτωση (κάντε πως κοιμόσαστε αν πάρει φωτιά το σπίτι σας).\nΗ προειδοποίηση ξεκίνησε με τους πνιγμούς από τις πλημμύρες στη Μάνδρα. Η απάντηση ήταν η πολυπαιγμένη παθητική προκλητική δικαιολογία: οι προηγούμενοι που ανέχτηκαν τις περιβαλλοντολογικές αυθαιρεσίες για χρόνια φταίνε για όλα. Λες και οι ίδιοι δεν νομιμοποίησαν τα παράνομα, από την πρώτη ημέρα που έγιναν Κυβέρνηση. Ήρθαν οι πυρκαγιές στην Κινέττα και το Μάτι. ”Κάναμε περισσότερα από ότι θα έκαναν οι προηγούμενοι” λέει υπερήφανα ο υπουργός ”καταστροφής” του πολίτη. Και είχε δίκαιο γιατί με την ανικανότητα και την αδράνειά τους έκαναν ό,τι μπορούσαν για να καεί όσο γίνεται περισσότερος κόσμος. Και όσοι δεν κάηκαν, τους άφησαν στη θάλασσα για ώρες, σα να ήταν ναυαγοί στο κέντρο του Ειρηνικού που το κοντινότερο ναυαγοσωστικό ήθελε μία ημέρα να τους βρει και να τους σώσει.\nΚαι η προκλητικότητα τους συνεχίζεται με το να κατηγορούν την αντιπολίτευση, την Νέα Δημοκρατία στην περίπτωση αυτή, ότι εκμεταλλεύεται τον ανθρώπινο πόνο για να ρίξει την κυβέρνηση και να αναλάβει αυτή την εξουσία. Ο ΣΥΡΙΖΑ είχε καταποντισθεί στις σφυγμομετρήσεις από καιρό και δεν χρειαζόταν να χαθούν ζωές και μάλιστα με τόσο τραγικό τρόπο, για να γίνει η Νέα Δημοκρατία Κυβέρνηση. Απεναντίας οι επαγγελματίες καταληψίες (και ό,τι περιέχει το πακέτο) είναι αυτοί που στο παρελθόν χρησιμοποίησαν συστηματικά σαν αντιπολίτευση τον ανθρώπινο πόνο για να γίνουν Κυβέρνηση. Και αν υποθέσουμε έστω για μία στιγμή ότι ο ΣΥΡΙΖΑ ήταν ακόμη αντιπολίτευση και συνέβαινε αυτό που συνέβη στο Μάτι, θα είχαν κάψει και την Αθήνα με διαδηλώσεις για να το πετύχουν.\nΤα ξέρουν όλα πολύ καλά αυτά οι καταληψίες. Γι′ αυτό έγινε το ανήκουστο: Να μην επισκεφθεί την επόμενη μέρα ο Πρωθυπουργός τις περιοχές που επλήγησαν από τις φωτιές. Αντί γι′ αυτό, οργάνωσαν ζωντανή κυβερνητική συνεδρίαση που θύμιζε τηλεοπτική προπαγάνδα Βορείου Κορέας και έστειλαν το ”Καμμένο” δεκανίκι τους με στρατιωτική προστασία, να βρίσει τους απελπισμένους πολίτες που το μόνο που ήθελαν να ακούσουν ήταν μία γνήσια κουβέντα συμπαράστασης. Τελικά, μια εβδομάδα αργότερα, ο αρχικαταληψίας Πρωθυπουργός, πέρασε σαν αστραπή, χαράματα, από το Μάτι, για να βγει φωτογραφία που θα την έδινε στα ΜΜΕ για να αποδείξει ότι επισκέφτηκε τον τόπο του Κρανίου.\nΥπάρχουν και μερικοί που θα πουν ότι ήταν κακή τύχη που έγιναν οι καταστροφές σε μία περίοδο που η Κυβέρνηση ήδη ”παραπατούσε” είτε περπατούσε με τα δύο ή στα τέσσερα. Η τραγική ειρωνεία είναι ότι η φύση ήρθε αρωγός, όπως στις αρχαίες τραγωδίες. “Ο από μηχανής Θεός” έδωσε στην Κυβέρνηση δύο ευκαιρίες: μία στην Μάνδρα και τώρα στο Μάτι. Ήταν ευκαιρίες για να δείξουν ότι μπορούν να κάνουν κάτι σωστό. Να ανταποκριθούν έγκαιρα και οργανωμένα στο επείγον. Και αυτοί όχι μόνο δεν τις εκμεταλλεύτηκαν αλλά απέδειξαν και στον πιο δύσπιστο ότι είναι κατσαπλιάδες και κυβέρνηση βουνού του προηγούμενου αιώνα που μεταμοσχεύθηκε σε κοινωνία του 2018.\nΣτη συνέχεια και επιβεβαιώνοντας για μία φορά ακόμη τον κανόνα, έδειξαν το πόσο αδίστακτοι κακοποιοί της Ελληνικής Ιστορίας και της Ιστορίας γενικότερα είναι, με την Καρανίκια παραγωγή της επιστροφής του Αλέξη ως σύγχρονου Οδυσσέα στην Ιθάκη. Ο Ομηρικός Οδυσσέας, γύρισε στο βασίλειό του για να απαλλάξει τον τόπο του από την συμμορία των μνηστήρων της Πηνελόπης που απειλούσαν τον λαό του. Και έμεινε στην Ιστορία επειδή το πέτυχε αυτό. Ο αδίστακτος καταληψίας, πήγε στην Ιθάκη για να πανηγυρίσει το μεγαλύτερο ξεπούλημα της Ελλάδας σε εποχή ειρήνης. Με την ίδια προκλητική ευχαρίστηση που υπέγραψε την παράδοση της Ελληνικής Ιστορίας στους Σκοπιανούς με την υπογραφή στις Πρέσπες, οργάνωσε την επίσκεψη, με τους καταληψίες συντρόφους του, στην Ιθάκη για να πανηγυρίσει το τέταρτο μνημόνιο και την παράδοση της εθνικής κυριαρχίας για τα επόμενα εκατό χρόνια.\nΟύτε ο από μηχανής Θεός, ούτε ο σύγχρονος ”Οδυσσέας” μπορούν πλέον να σώσουν τον ΣΥΡΙΖΑ και το δεξί του δεκανίκι ΑΝΕΛ.


Εργασίες αποκατάστασης του οδοστρώματος του τμήματος Μαρίνα-όρια Π.Ε. Ημαθίας προς Σκύδρα - Εφημερίδα Ημερήσια Ημαθίας\nΤρίτη 4 Αυγούστου 2020 6:07\nΤη σύμβαση του έργου « Εργασίες αποκατάστασης οδοστρώματος της υπ. αριθμ.(1) Επαρχιακής οδού, Τμήμα Μαρίνα – όρια Π.Ε. Ημαθίας προς Σκύδρα», προϋπολογισμού 400.000 ευρώ και ποσού σύμβασης 132.455,84 ευρώ, υπέγραψε με τον ανάδοχο εργολάβο, την Παρασκευή 19η Οκτωβρίου 2018, ο αντιπεριφερειάρχης Ημαθίας, Κώστας Καλαϊτζίδης.\nΟι εργασίες θα ξεκινήσουν εντός του Οκτωβρίου. Το έργο χρηματοδοτείται από Πιστώσεις του Προγράμματος Επενδυτικών Δαπανών για Έργα Περιφέρειας Κεντρικής Μακεδονίας, από ίδιους πόρους.\nΑφορά εργασίες αποκατάστασης οδοστρώματος της υπ. αριθμ. (1) Επαρχιακής οδού, Τμήμα Μαρίνα – όρια Π.Ε. Ημαθίας προς Σκύδρα. Συγκεκριμένα θα γίνει καθαρισμός των φυτικών γαιών εκατέρωθεν του δρόμου, ασφαλτικές εργασίες, θα τοποθετηθούν πινακίδες πληροφοριακές πλήρως αντανακλαστικές, επικινδύνων θέσεων υψηλής αντανακλαστικότητας, ρυθμιστικές υψηλής αντανακλαστικότητας και πλαστικοί οριοδείκτες όπου απαιτείται σύμφωνα με τις υποδείξεις της υπηρεσίας. Επίσης θα πραγματοποιηθούν εργασίες νέες ή/και ανανέωσης διαγράμμισης του οδοστρώματος όπου απαιτείται.\nΆΝΟΙΑ-ΑΛΤΣΧΑΙΜΕΡ (Alzleimer) -Του Δ.Κ. Στυλιανίδη, Επ.Δ/ντή ΙΝΣΤΙΤΟΎΤΟΥ Φυλλοβόλων Δένδρων\n19 Οκτ 2018 12:31


.Σωματείο Βάσης Ανέργων & Επισφαλώς Εργαζόμενων Άρτας: 70 προσφυγόπουλα στη Φιλιππιάδα περιμένουν μάταια επί 4 μήνες να πάνε σχολείο\n70 προσφυγόπουλα στη Φιλιππιάδα περιμένουν μάταια επί 4 μήνες να πάνε σχολείο\n- Μία μέρα μόνο πέρασαν το κατώφλι του σχολείου και μετά τους έκλεισαν την πόρτα...\n- Ρωτάνε καθημερινά "tomorrow school?". Αδυνατώντας να τους απαντήσω ειλικρινά για το πότε θα μπορέσουν να ξαναέρθουν στο σχολείο, νοιώθω μια ξεφτίλα, που στη ζωή μου δεν έχω ξανανιώσει, απέναντι σε μικρά παιδιά, που απλά θέλουν να έρθουν στο σχολείο....\nΕβδομήντα προσφυγόπουλα στο κέντρο φιλοξενίας στη Φιλιππιάδα περιμένουν καθημερινά απάντηση στο ερώτημά τους: «αύριο (θα πάμε) σχολείο;».\nΜία μέρα μόνο πέρασαν το κατώφλι του σχολείου και οι αντιδράσεις από το 2ο Δημοτικό τους έκλεισαν την πόρτα. Μια πόρτα που παραμένει κλειστή, παρά τις διαβεβαιώσεις που δόθηκαν για την υγεία των ταλαιπωρημένων παιδιών, ενώ 12 εκπαιδευτικοί που προσελήφθησαν για να τούς προσφέρουν γνώση από τον Νοέμβριο του περασμένου έτους, παραμένουν άπραγοι.\n«Συχνά ακούγεται από επίσημα χείλη, ότι τα παιδιά όλου του κόσμου, έχουν δικαίωμα για ελεύθερη πρόσβαση στην εκπαίδευση. Ίσως η Φιλιππιάδα δεν λογίζεται ως μέρος αυτού του κόσμου» επισημαίνει στο Αθηναϊκό Πρακτορείο Ειδήσεων, ο συντονιστής εκπαίδευσης προσφύγων του κέντρου της Φιλιππιάδας, Ηλίας Μαυροματίδης, ο οποίος καθημερινά βρίσκεται με τα προσφυγόπουλα στο Κέντρο Φιλοξενίας.\nΜάλιστα, ο κ. Μαυροματίδης στηλιτεύει την υπόθεση με γραπτό κείμενό του:\n«Στη Φιλιππιάδα υπάρχουν πάνω από 70 παιδιά σχολικής ηλικίας τα οποία δεν γίνονται δεκτά, στα εν λειτουργία σχολεία, επειδή κάποιοι γονείς δεν τα θέλουν. Η κατάσταση με τα ανεκπαίδευτα παιδιά των προσφύγων και των μεταναστών είναι τραγική, καθώς υπολείπονται σε βασικές γνώσεις και κοινωνικές δεξιότητες, αφού έχουν μείνει εκτός σχολικής εκπαίδευσης, λόγω του πολέμου και των κακουχιών που πέρασαν.\nΤα παιδιά πήγαν στο ελληνικό σχολείο μόλις για μία ημέρα. Τα τμήματα που υποδέχονται τα παιδιά των προσφύγων και των μεταναστών παραμένουν κλειστά από τις 22 Νοεμβρίου 2016, χωρίς κανέναν λόγο που να δικαιολογεί τέτοιον πολύμηνο αποκλεισμό. Οι 12 εκπαιδευτικοί, οι οποίοι έχουν προσληφθεί για την εκπαίδευση αυτών των παιδιών, παραμένουν άπραγοι, εδώ και μήνες, χωρίς κανείς να τους εξηγεί το λόγο που δεν τους αφήνουν να διδάξουν.\nΟι ξενοφοβικοί πανηγυρίζουν χαιρέκακα το ότι δεν άφησαν τα προσφυγόπουλα να έρθουν στο σχολείο. Οι τοπικοί άρχοντες της Φιλιππιάδας ελκύονται από τις ψήφους των συμπολιτών τους. Οι πρόσφυγες βλέπετε δεν έχουν δικαίωμα ψήφου...\nΈνας τοπογράφος δήμαρχος δίνει συμβουλές στο ΥΠΠΕΘ, προτρέποντας σε γκετοποίηση των παιδιών σε σχολεία μόνο για ξένους.\nΑύριο ξεκινάει η 121ή ημέρα χωρίς σχολείο για τα προσφυγόπουλα της Φιλιππιάδας, τα οποία ρωτάνε καθημερινά "tomorrow school?" από το φθινόπωρο ακόμα. Αδυνατώντας να τους απαντήσω ειλικρινά για το πότε θα μπορέσουν να ξαναέρθουν στο σχολείο, νοιώθω μια ξεφτίλα, που στη ζωή μου δεν έχω ξανανιώσει, απέναντι σε μικρά παιδιά που απλά θέλουν να έρθουν στο σχολείο.\nΑναρτήθηκε από ΣΩΒΑ Άρτας στις 1:20 μ.μ.


Εκλογές 2015: Η ΝΔ μέχρι το τελευταίο λεπτό αγωνίζεται στο ντέρμπι, με έμφαση στο διαδίκτυο - Εκλογές | News 24/7\nΕκλογές 2015: Η ΝΔ μέχρι το τελευταίο λεπτό αγωνίζεται στο ντέρμπι, με έμφαση στο διαδίκτυο\nΜε ειδική ιστοσελίδα, τηλεφωνική γραμμή και πρωτοποριακές κινήσεις αυτοοργάνωσης χάρη στα μέσα κοινωνικής δικτύωσης η δράση για τις τελευταίες 72 ώρες μέχρι την κάλπη\n17 Σεπτεμβρίου 2015 13:59\nΤις δράσεις της Νέας Δημοκρατίας για τις τελευταίες 72 ώρες που απομένουν μέχρι τις εκλογές παρουσίασε ο γραμματέας του κόμματος Ανδρέας Παπαμιμίκος.\nΜε έμφαση στο διαδίκτυο και στη λογική της αυτοοργάνωσης, η ΝΔ δημιουργεί ειδική ιστοσελίδα, τηλεφωνική γραμμή και αξιοποιεί τις δυνατότητες που προσφέρουν τα μέσα κοινωνικής δικτύωσης, όχι μόνο για την προβολή θέσεων και την επικοινωνία με ψηφοφόρους, αλλά και για το συντονισμό της βάσης του κόμματος.\n“Το αποτέλεσμα της Κυριακής σύμφωνα με όλες τις ενδείξεις θα είναι θετικό για την παράταξη. Θα είμαστε μπροστά, έχοντας καλύψει 20 μονάδες σε 40 ημέρες, αλλά δεν παύει να είναι ντέρμπι. Και στα ντέρμπι έχεις την προσοχή σου στο γήπεδο μέχρι το τελευταίο λεπτό”, δήλωσε χαρακτηριστικά ο κ.Παπαμιμίκος κατά την παρουσίαση της καμπάνιας.\nΤόνισε ότι στόχος είναι η ΝΔ να βγει έστω και με μία ψήφο μπροστά, ώστε να σχηματιστεί μία φιλοευρωπαϊκή κυβέρνηση με κορμό τη ΝΔ.\n“Εφαρμόζουμε ένα νέο μοντέλο οργανωτικής ετοιμότητας σε αυτές τις εκλογές για να συντονίσουμε δυνάμεις μέχρι το τελευταίο λεπτό” εξήγησε ο γραμματέας της ΝΔ, παρουσιάζοντας το σύνθημα των δράσεων: “72ώρες για να πάμε την Ελλάδα μπροστά”.\nΣτη Συγγρού έχει στηθεί ολόκληρο κέντρο εθελοντών, για να διευκολύνει τα μέλη και τους ψηφοφόρους. Μάλιστα λίγη ώρα μετά την παρουσίαση ο πρόεδρος της ΝΔ Βαγγέλης Μεϊμαράκης πέρασε από όλα τα γραφεία για να χαιρετίσει και να ευχαριστήσει προσωπικά τους εθελοντές και τους εργαζόμενους του κόμματος.\nΣτο πλαίσιο των δράσεων για το τελευταίο κρίσιμο για τη συσπείρωση τριήμερο, η ΝΔ έχει δημιουργήσει ειδική σελίδα στη διεύθυνση www.nd.gr/72hs, όπου καταρχήν ξεχωρίζει το χρονόμετρο αντίστροφης μέτρησης μέχρι την κάλπη.\nΨηφοφόροι και μέλη που έχουν απορίες για τη διαδικασία ή ζητούν νομικές διευκρινίσεις μπορούν να επικοινωνούν στην τηλεφωνική γραμμή 2109444725.\nΠροχωρά παράλληλα μία last minute καμπάνια για την εύρεση εκλογικών αντιπροσώπων. Στα e mail των μελών θα φτάσει σήμερα μία ειδική φόρμα ενδιαφέροντος για να δηλώσουν συμμετοχή. Ταυτόχρονα μπορούν να δηλώνουν συμμετοχή και online, στην ειδικά σελίδα.\n“Έχουμε ξεπεράσει τον αριθμό εκλογικών αντιπροσώπων του Ιανουαρίου και έχουμε καλύψει το 80% των εκλογικών τμημάτων” ανέφερε ο κ.Παπαμίκος, κάνοντας λόγο για δείγμα συσπείρωσης.Επισημαίνται ότι χρειάζονται αντιπρόσωποι για τα 19.200 ελκογικά κέντρα που υπάρχουν σε όλη τη χώρα.\nΚαθώς δε το κόστος μετακίνησης μπορεί να αποβεί εμπόδιο για τους ψηφοφόρους, αλλά στη ΝΔ δεν περισσεύουν χρήματα για τη μεταφορά με πούλμαν κλπ, αποφασίστηκε να δοθεί ειδικό βάρος στην αυτοοργάνωση των μελών. Ετσι στην ειδική σελίδα υπάρχει ενότητα “Μοιράσου τη διαδρομή”, όπου όσοι διαθέτουν μεταφορικό μέσο μπορούν να δηλώσουν ότι έχουν τη δυνατότητα να μεταφέρουν και άλλα άτομα, ενώ όσοι δεν έχουν μέσο αναζητούν άλλους με κοινό τόπο άσκησης εκλογικού δικαιώματος. Ο ρόλος του κόμματος θα είναι απλά συντονιστικός, θα καταχωρούνται τα αιτήματα και θα ενημερώνονται οι ενδιαφερόμενοι όπου υπάρχουν κοινοί προορισμοί.\nΗ Συγγρού έχει ζητήσει επίσης από μέλη του κόμματος να διαθέτουν εθελοντικά τα προσωπικά τους οχήματα ώστε να μεταφέρουν την ημέρα των εκλογών μέλη και ψηφοφόρους με κινητικά προβλήματα (προφανώς και άτομα τρίτης ηλικίας). “Η ανταπόκριση είναι ενθαρρυντική, μπορούμε να ανταποκριθούμε σε εκατοντάδες αιτήματα αυτή τη στιγμή”, σημείωσε ο κ.Παπαμιμίκος.\nΗ παρουσία της ΝΔ έξω απο τα εκλογικά κέντρα θα είναι ιδιαίτερα ενισχυμένη, καθώς πέρα από τα “παραδοσιακά” stand, θα υπάρχουν και εθελοντές της δράσης 72ώρες, που θα ξεχωρίζουν από τα ειδικά αυτοκόλλητα και μπλουζάκια. Με το μπλουζάκι της δράσης πόζαρε και ο συνεργάτης του προέδρου της ΝΔ, Νίκος Καραχάλιος, ενώ το ίδιο φορούσε ο εθελοντής Γιώργος Σαφιώτης που συμμετείχε στην παρουσίαση, στην οποία μιλησε και ο γραμματέας Οργανωτικού Κώστας Κόλλιας.\nΟργανωμένη θα είναι και η παρουσία της δράσης 72 ώρες και στα μέσα κοινωνικής δικτύωσης.\nΟι ψηφοφόροι και τα μέλη θα μπορούν να ζητούν βοήθεια ή να θέτουν ερωτήματα στη σελίδα της ΝΔ στο facebook . Στο twitter θα υπάρχει το hashtag #ask72hours και βέβαια ο λογαριασμός της ΝΔ. Ενώ στο instagram υπάρχει επίσης λογαριασμός με όνομα χρήστη ellada_mprosta.


Blast from the past – Παραθυρο\nΤουλάχιστον απογοητευτική ήταν η παρουσίαση του Υπουργείου Παιδείας, Πολιτισμού, Αθλητισμού και Νεολαίας (ΥΠΠΑΝ) για το έργο των Πολιτιστικών Υπηρεσιών και του Θεατρικού Οργανισμού Κύπρου την Παρασκευή 11 Οκτωβρίου.\nΟ διευθυντής των Πολιτιστικών Υπηρεσιών Παύλος Παρασκευάς έκανε έναν απολογισμό του έργου των ΠΥ σε βάθος χρόνου. Και πέντε χρόνια πριν, αν όχι δέκα, τα ίδια πράγματα θα ακούγαμε αν γινόταν παρόμοια παρουσίαση.\nΜε όλο τον σεβασμό στον κ. Παρασκευά. Ο ίδιος δεν βαρέθηκε να αναφέρεται στη δημιουργία του… Πολιτιστικού Χωριού της Λέμπας; Ο Στας Παράσκος, που είχε την ιδέα, έφυγε από κοντά μας πριν από πέντε χρόνια. Το Υπουργικό Συμβούλιο έλαβε την απόφαση για τη δημιουργία του Πολιτιστικού Χωριού το 2007!\nΔιαβάστε ακόμη: Πολιτισμός σε αναμονή, η παρουσίαση του πολιτιστικού έργου του ΥΠΠΑΝ\nΑκολουθεί #10yearchallenge: «Οι εργασίες για τη διαμόρφωση του Πολιτιστικού Χωριού στη Λέμπα έχουν αρχίσει (ετοιμάζεται το κτηριολογικό πρόγραμμα ώστε να προκηρυχθούν προσφορές). Το Πολιτιστικό Χωριό αναμένεται να συμβάλει στην προβολή της Κύπρου ως χώρου ανάπτυξης της σύγχρονης εικαστικής δημιουργίας μέσα από προγράμματα φιλοξενίας καλλιτεχνών». Τάδε έφη ο υπουργός Παιδείας και Πολιτισμού Ανδρέας Δημητρίου στον απολογισμό ενός χρόνου στο ΥΠΠ… το 2009!\nΚατάθλιψη; Όχι ακόμα.\nΣτον χαιρετισμό του, ο υπουργός Κώστας Χαμπιαούρης ανέφερε ότι «επιστέγασμα των προσπαθειών μας, όπως προβλέπεται και στο πρόγραμμα διακυβέρνησης του Προέδρου της Δημοκρατίας, είναι η δρομολογούμενη ίδρυση Υφυπουργείου Πολιτισμού».\nΒεβαίως, τίποτα άλλο δεν ελέχθη, παρά την επιμονή μας να μάθουμε περισσότερα. Η πρόταση βρίσκεται προς έγκριση στο Υπουργείο Οικονομικών, αρκέστηκαν να πουν ο κ. Χαμπιαούρης και ο κ. Παρασκευάς.\nΕπιστροφή στο 2009 και στην ομιλία του Ανδρέα Δημητρίου, που είχε πει πως ολοκληρώθηκε η μελέτη για τη δημιουργία Ενιαίας Αρχής Πολιτισμού (που μετά έγινε Υφυπουργείο Πολιτισμού) και μάλιστα κατατέθηκε στο Υπουργικό Συμβούλιο για έγκριση.\n«Οσονούπω», ήταν σε γενικές γραμμές η απάντηση του κ. Χαμπιαούρη σε ό,τι αφορά το Υφυπουργείο Πολιτισμού.\nΆλλη είναι η άποψη του Υπουργείου Οικονομικών, πάντως, που μετά το Υφυπουργείο Ναυτιλίας το οποίο προσπέρασε τεχνηέντως το Πολιτισμού, ετοιμάζεται να ανακοινώσει την ίδρυση του Υφυπουργείου Καινοτομίας. Το Πολιτισμού ολοένα και απομακρύνεται.\nΕ, ναι. Όλα θα τα υλοποιήσουμε; Να κρατήσουμε και ένα πολιτιστικό έργο σε εκκρεμότητα για τον επόμενο.\nΓράφει η Μερόπη Μωυσέως * Μ’ αυτή την ευχή μπήκε τη δεύτερη μέρα του ...


1. Προώθηση προϊόντων και υπηρεσιών σε Ελλάδα και εξωτερικό.\nΑν είστε επιχείρηση και θέλετε να προωθήσετε τα προϊόντα σας στην Ελλάδα και στο εξωτερικό αλλά δεν γνωρίζεται τους τρόπους δράσης για την άμεση και αποτελεσματική διείσδυση στην αγορά τότε εμείς αναλαμβάνουμε να το κάνουμε αυτό για εσάς.\nΕμείς ταχέως συγκεντρώνουμε όλα τα δεδομένα του προϊόντος άμεσα και συντάσσουμε την μελέτη προώθησης αλλά και βιωσιμότητας του. Όταν η μελέτη βγει θετική τότε επιλεγμένος συνεργάτης μας που έχει την κατάλληλη εμπειρία για το συγκεκριμένο προϊόν το προωθεί με στοχευόμενες κινήσεις.\nΈχοντας δίπλα σας τους συμβούλους μας η επιτυχία βρίσκεται πιο κοντά.\nΣκεφτόμαστε για εσάς!


Νήσος Κόκος - Βικιπαίδεια\n(Ανακατεύθυνση από Κόκος Νήσος)\nΣυντεταγμένες: 05°31′08″N 87°04′18″W / 5.51889°N 87.07167°W / 5.51889; -87.07167\nΓια τα αυστραλιανά νησιά, δείτε: Κόκος Νήσοι.\nΟρθογραφική προβολή με επίκεντρο πάνω από την Νήσο Κόκος\nΧάρτης Νήσου Κόκος\nΗ Νήσος Κόκος (στα Ισπανικά: Isla del Coco) είναι ένα νησί που βρίσκεται έξω από τις ακτές της Κόστα Ρίκα. Αποτελεί την 11η διαίρεση (μία από τις 13 διαιρέσεις) του Καντονιού Πουνταρένας της Επαρχίας Πουνταρένας. Δεν πρέπει να συγχέεται με τις Κόκος (Κήλινγκ) Νήσους. Είναι ένα από τα Εθνικά Πάρκα της Κόστα Ρίκα. οι Τουρίστες επιτρέπεται να επισκεπτούν το νησί μόνον με την άδεια των χωροφυλάκων του νησιού, και δεν επιτρέπεται να κατασκηνώσουν ή να κοιμηθούν στο νησί. Βρίσκεται στον Ειρηνικό Ωκεανό, 550 χμ από την Ειρηνική ακτή της Κόστα Ρίκα, στις γεωγραφικές συντεταγμένες 05°31′08″Β, 087°04′18″Δ.\nΗ έκταση του είναι 23,85 χμ², περίπου 8Χ3 χμ σε διαστάσεις, σε ένα κατά προσέγγιση ορθογώνιο σχήμα. Ο Σταθμός Ουάφερ (Estación Wafer) βρίσκεται στον Κόλπο Ουάφερ (Bahía Wafer) στην βόρεια ακτή. Το Σέρρο Ιγκλέσιας (Cerro Iglesias), η κορυφή, έχει 671 μ ύψος και υψώνεται στην νοτιοδυτική πλευρά του νησιού. Η περίμετρος είναι περίπου 21 χμ. Η Νήσος Κόκος και οι περιβάλλουσες βραχονησίδες του είναι τα μόνα αναδυόμενα νησιά της Πλάκας Κόκος, μιας από τις μικρές τεκτονικές πλάκες. Καθώς περιβάλλεται από βαθιά νερά με αντίθετα ρεύματα, το θαυμάζουν οι αυτοδύτες για τους πληθυσμούς Σφυροκέφαλων Καρχαριών, Σαλαχιών και Δελφινιών.\nΗ Νήσος Κόκος βρίσκεται σχεδόν στήν ακριβώς αντίθετη θέση της υδρογείου με τις Νήσους Κόκος (Κήλινγκ) νότια της Σουμάτρας.\nΤο νησί έγινε επίσημα τμήμα της Κόστα Ρίκα με τη δημοσίευση νόμου του Συντάγματος της Κόστα Ρίκα στις 7 Νοεμβρίου 1949. Στις 12 Μαΐου 1970 η νησιωτική περιοχή της Νήσου Κόκος ενσωματώθηκε διοικητικά στο Κεντρικό Καντόνι της Επαρχίας Πουνταρένας με την Εκτελεστική Απόφαση 27, κάνοντας την την 11η Διαίρεση του Κεντρικού Καντονιού. Το νησί ανακηρύχθηκε Εθνικό Πάρκο με Εκτελεστική Απόφαση το 1978.\nΣελίδα του WWF για τα δάση της Κόκος.\nΣτο λήμμα αυτό έχει ενσωματωθεί κείμενο από το λήμμα Cocos Island της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Νήσος_Κόκος&oldid=4998567"\nΓεωγραφία της Κόστα Ρίκα\nΤελευταία τροποποίηση 19:51, 31 Δεκεμβρίου 2014.


ΕΛΕΥΘΕΡΗ ΦΩΝΗ-ΑΔΕΣΜΕΥΤΗ ΑΠΟΨΗ: Ξεκινούν «εκκαθαρίσεις» στα κατεχόμενα Λίστα εκτελέσεων των πραξικοπηματιών έρχεται στο φως στην Τουρκία Του Νίκου Στέλγια\nΞεκινούν «εκκαθαρίσεις» στα κατεχόμενα Λίστα εκτελέσεων των πραξικοπηματιών έρχεται στο φως στην Τουρκία Του Νίκου Στέλγια\nΣύμφωνα με όσα μεταδίδει το τουρκικό Πρακτορείο Ειδήσεων Τζιχάν, ξεκινούν επιχειρήσεις και «εκκαθαρίσεις» στους κόλπους των μονάδων του τουρκικού στρατού στα Κατεχόμενα.\nΤο Πρακτορείο δεν δίνει στη δημοσιότητα λεπτομέρειες. Ενημερώνει τους συνδρομητές του ότι θα ακολουθήσουν νέα δελτία σχετικά με αυτή την εξέλιξη. Νωρίτερα στη Γαλάτεια άγνωστοι είχαν επιχειρήσει να καταστρέψουν έγγραφα και σκληρούς δίσκους που σχετίζονται με το Κίνημα Γκιουλέν.\n«Λίστα εκτελέσεων» είχαν οι πραξικοπηματίες σύμφωνα με τα τουρκικά ΜΜΕ\nΤην ίδια ώρα στην Τουρκία, οι αρχές έχουν εντοπίσει «λίστα εκτελέσεων» των πραξικοπηματιών και αυτή την ώρα, στο αρχηγείο της «αστυνομίας» λαμβάνει χώρα μια έκτακτη συνεδρίαση. Η συζήτηση αφορά τις νέες κινήσεις της Άγκυρας στα κατεχόμενα σχετικά με τον εντοπισμό των πραξικοπηματιών.Η πληροφορία έρχεται από τα Άδανα. Τα τουρκικά δημοσιεύματα τονίζουν ότι οι πραξικοπηματίες εκτός από την λίστα των συλλήψεων είχαν προετοιμάσει και μια λίστα για εκτελέσεις. Τα τουρκικά μέσα ενημέρωσης δεν δίνουν στην δημοσιότητα τα ονόματα που συμπεριλαμβάνονται στην λίστα των εκτελέσεων, ενώ η είδηση κάνει τον γύρο των τουρκικών μέσων ενημέρωσης.\nΚαταστρέφουν τεκμήρια του Γκιουλέν στα κατεχόμενα\nΣύμφωνα με μια νέα πληροφορία από τον τουρκοκυπριακό τύπο, πριν από λίγο άγνωστοι επιχείρησαν να καταστρέψουν τεκμήρια και έγγραφα του Κινήματος Γκιουλέν στην περιοχή Γαλάτεια, στα Κατεχόμενα.Την πληροφορία επιβεβαιώνει και ο «δήμαρχος» της περιοχής. Συγκεκριμένα, πριν από λίγη ώρα, άγνωστοι πυρπόλησαν έγγραφα και σκληρούς δίσκους που εμπεριέχουν πληροφορίες που σχετίζονται με το Κίνημα Γκιουλέν. Η πυρκαγιά έλαβε διαστάσεις μέσα σε σύντομο χρονικό διάστημα. Ωστόσο τέθηκε υπό έλεγχο χάρη στην έγκαιρη επέμβαση της πυροσβεστικής.\nΤα τ/κ ηλεκτρονικά μέσα αναφέρουν ότι στην περιοχή μεταβαίνουν δυνάμεις της «αστυνομίας».\nΗ όλη εξέλιξη έρχεται την στιγμή που τ/κ μέσα ενημέρωσης, που διατηρούν σχέσεις με την τουρκική κυβέρνηση, ξεκινούν έκτακτες εκπομπές που εστιάζουν στην δράση της Οργάνωσης Γκιουλέν στα Κατεχόμενα.\nΑναρτήθηκε από Γρέγος Ακρίτας στις 1:52 μ.μ.


Sports New's + : 05/30/12\n"Στην Παρί κατά 90% ο Λαβέτσι"\nΣύμφωνα με τον ατζέντη Ερνέστο Μπροντσέτι η Παρί Σεν Ζερμέν θα είναι πιθανότατα η νέα ομάδα του Εζεκιέλ Λαβέτσι, τον οποίο, όμως, ο Αουρέλιο Ντε Λαουρέντις παραχωρεί μόνο με πρόταση ισόποση της ρήτρας του.\nΤην πεποίθησή του πως ο Εζεκιέλ Λαβέτσι θα αγωνίζεται στη Παρί Σεν Ζερμέν γνωστοποίησε ο Ερνέστο Μπροντσέτι.\nΟ Ιταλός ατζέντης, ο οποίος γνωρίζει πρόσωπα και καταστάσεις στη γειτονική χώρα και είναι αναγνωρισμένος από τη ΦΙΦΑ, θεωρεί σχεδόν δεδομένο πως οι Παριζιάνοι θ' αποκτήσουν τον Αργεντινό.\n"Κατά 90% ο Λαβέτσι θα μετακομίσει στο Παρίσι το καλοκαίρι. Ακόμα και αν υπάρχει ενδιαφέρον άλλων ομάδων, έστω και από την Κίνα, πιστεύω πως θα πάει στην Παρί Σεν Ζερμέν" δήλωσε στο Radio Kiss Kiss Napoli ο Μπροντσέτι.\nΤην ίδια στιγμή για τον επιθετικό της Νάπολι μίλησε και ο πρόεδρος του συλλόγου, Αουρέλιο Ντε Λαουρέντις, ο οποίος τόνισε μέσω του Sky Sport24: "Υπήρξε επαφή με ομάδες, αλλά όποιος τον θέλει θα πρέπει να δώσει ποσό ίσο με τη ρήτρα του. Ωστόσο, ενδιαφέρονται και ομάδες από την Κίνα. Είναι σημαντικό, όμως, τι θέλει και ο Εζεκιέλ".\nΟ ισχυρός άνδρας των "παρτενοπέι" ρωτήθηκε και για τα δημοσιεύματα που συνδέουν την ομάδα του με τους Στέφαν Γιόβετιτς και Σεμπάστιαν Τζιοβίνκο: "Μου αρέσουν και οι δύο, αλλά ποτέ δε θα έπαιρνα τον Γιόβετιτς, γιατί θα ήταν προσβλητικό για την οικογένεια Ντέλα Βάλε (σ.σ. στην οποία ανήκει η Φιορεντίνα). Ο Τζιοβίνκο από την άλλη φαίνεται να πηγαίνει στη Γιουβέντους".\nΣάντος: "Μέχρι στιγμής το πρόσημο είναι θετικό"\nΙκανοποιημένος από την εξέλιξη της προετοιμασίας της Εθνικής δηλώνει ο Φερνάντο Σάντος. Σε ποιους άξονες κινήθηκε και τι πιθανότητες έδωσε για πρόκριση στον επόμενο γύρο.\nΗ προετοιμασία της Εθνικής βαδίζει σε σωστό δρόμο, σύμφωνα με δηλώσεις του ομοσπονδιακού μας προπονητή Φερνάντο Σάντος.\nΣτις δηλώσεις του ανέφερε ότι το πρόσημο είναι θετικό μέχρι στιγμής και τόνισε ότι η προετοιμασία κινήθηκε στο τελείωμα των φάσεων και στην διατήρηση της καλής αμυντικής λειτουργίας της ομάδας.\nΔεν θέλησε να σχολιάσει τις αποφάσεις του για την τελική 23αδα, ενώ χαρακτήρισε ανοιχτό τον όμιλο. Για τον αγώνα με την Αρμενία τόνισε, ότι θα συνεχίσει τους πειραματισμούς ενώ δήλωσε ότι έχει καταλήξει σε ένα κορμό 7-8 παικτών για το βασικό σχήμα της ομάδας.\nΑναλυτικά οι δηλώσεις του:"Θέλουμε να κάνουμε μια αποτίμηση όλων αυτών που έχουν γίνει τις τελευταίες ημέρες. Θέλω να πω πως ήθελα να εδραιώσουμε το κλίμα οικογένειας και συνόλου και ύστερα να βελτιωθούμε ως ομάδα. Στο αμυντικό κομμάτι, ήθελα να συνεχίσουμε να αμυνόμαστε τόσο καλά όσο ξέρουμε αλλά και να βελτιώσουμε την επιθετικότητα μας. Δουλέψαμε πάνω στις τοποθετήσεις των αντιπάλων με σκοπό να κερδίζουμε πιο πολλές φορές την μπάλα και ταυτόχρονα όταν την κλέβουμε να έχουμε περισσότερες πιθανότητες να κάνουμε μια σωστή επίθεση.\nΕπίσης, δουλέψαμε στο τελείωμα των φάσεων αλλά και να είμαστε γρήγοροι και άμεσοι να ξανακερδίζουμε την μπάλα όταν την χάνουμε. Αυτοί ήταν κατά κύριο λόγο οι δύο άξονες που κινήθηκε η προετοιμασία. Είμαι πολύ ικανοποιημένος από την προσπάθεια των παικτών. Αναφορικά με το πνεύμα της ομάδας, ο στόχος επετεύχθη απόλυτα.\nΌσον αφορά στην ποιότητα του παιχνιδιού, υπάρχουν κάποιες μικροαμφιβολίες ωστόσο είχαμε δύο ανασταλτικούς παράγοντες. Την κόπωση των ποδοσφαιριστών και το μικρό διάστημα που είχαμε να δουλέψουμε μαζί. Σε κάθε περίπτωση, είδα βελτιώσεις στο πρώτο φιλικό και ελπίζω να δω και στο επόμενο.\nΑπό εκεί και πέρα, οι παίκτες θα έχουν στην διάθεση τους δύο μέρες να ξεκουραστούν, να δουν τους δικούς τους, να φορτίσουν τις μπαταρίες του για να μπορέσουμε να φύγουμε για Πολωνία, όπου και θα δουλέψουμε σε συγκεκριμένα στοιχεία όπως είναι τα στημένα. Εκεί θα έχουμε περισσότερο χρόνο για να δούμε και τον τομέα αυτό. Ταυτόχρονα πρέπει να προετοιμάσουμε τους ποδοσφαιριστές για να φανούν όσο πιο φρέσκοι γίνεται στο πρώτο ματς του Ευρωπαϊκού Πρωταθλήματος με την Πολωνία. Μέχρι στιγμής το πρόσημο είναι θετικό!\nΝομίζω πως αυτή την στιγμή δεν είναι ανάγκη να ασχοληθούμε με την τελική 23άδα. Με αυτόν τον τρόπο αποπροσανατολιζόμαστε από τους αγώνες που έχουμε μπροστά μας. Σίγουρα καταλαβαίνω την ερώτηση σας αλλά από την στιγμή που πήρα τις αποφάσεις μου, έχοντας καθαρή την συνείδηση μου, το θέμα έχει τελειώσει και σκέφτομαι μόνο την ομάδα".\nΓια την κατασκοπεία των αντιπάλων της Εθνικής: "Χθες ο κ. Μήνου είδε το φιλικό της Ρωσίας, έχουμε ανθρώπους που μπορούν να δουν τα παιχνίδια. Ακόμη και στο Euro θα βλέπουμε τα παιχνίδια τους για να δούμε αν υπάρχουν διαφοροποιήσεις από αυτά που έχουμε δει".\nΓια τον όμιλο της Εθνικής στο Euro: "Έχω πει ότι είναι ο πιο ανοιχτός. Οι προϊστορίες δεν παίζουν ρόλο. Η Τσεχία είναι δυνατή, η Πολωνία παίζει στην έδρα της. Όλοι ξεκινάνε με 25% πιθανότητες για να περάσουν στην επόμενη φάση".\nΓια το αν το αντιπροσωπευτικό μας συγκρότημα είναι έτοιμο: "Αν είχαμε περισσότερο χρόνο, τα πράγματα θα ήταν καλύτερα. Ωστόσο, αυτό δεν αποτελεί δικαιολογία. Θα φανεί στους αγώνες αν είμαστε έτοιμοι, πιστεύω ότι θα είμαστε. Είμαι σίγουρος ότι με την Πολωνία θα έχουμε τα στοιχεία που μας χαρακτηρίζουν. Θα πρέπει να δούμε αν έχουν γίνει και αυτές οι διορθώσεις που κάναμε".\nΓια το αυριανό φιλικό με την Αρμενία: "Έχουμε σχεδιάσει τα παιχνίδια για να κάνουμε κάποιους πειραματισμούς σε πρόσωπα και να δούμε αν οι παίκτες ανταποκρίνονται. Αυτό θα γίνει και στο αυριανό παιχνίδι. Για τα επίσημα είναι νωρίς να πω ποιοι θα είναι αυτοί που θα παίξουν. Σίγουρα υπάρχει βασικός κορμός 7-8 παικτών, για τους υπόλοιπους δεν έχω καταλήξει. Θα υπάρχουν κάποιες αλλαγές, ακόμη δεν έχω πει στους παίκτες. Αν το είχα πει, δεν θα είχα πρόβλημα να το πω και σε εσάς. Θα το μάθουν το πρωί, οπότε πάρτε τα τηλέφωνά σας το μεσημέρι και θα μάθετε".\n"Βόμβα" της Παρί για Ρούνεϊ!\nΟ Λιονέλ Μέσι της έκλεισε την πόρτα και έτσι η Παρί στρέφεται πλέον στον Γουέιν Ρούνεϊ, για τον οποίο είναι έτοιμη να προσφέρει 150.000.000 ευρώ! Διαβάστε λεπτομέρειες.\nΔύο χρόνια πριν ο Γουέιν Ρούνεϊ βρέθηκε κοντά στο να αλλάξει στρατόπεδο και να φορέσει τα γαλάζια της Μάντσεστερ Σίτι, με την μετακίνηση αυτή να μπλοκάρει λίγο πριν το τέλος και τον παίκτη να παραμένει πιστός στη Μάντσεστερ Γιουνάιτεντ.\nΤώρα, μία άλλη ομάδα φέρεται διατεθειμένη να κάνει το "κόλπο γκρόσο" και να τον αρπάξει από τους "κόκκινους διαβόλους" και αυτή είναι η Παρί Σεν Ζερμέν με τους πανίσχυρους οικονομικά Άραβες ιδιοκτήτες που είναι στο τιμόνι της.\nΣύμφωνα μάλιστα με σημερινό δημοσίευμα της καταλανικής "Sport", οι πρωτευουσιάνοι της Γαλλίας δεν πτοήθηκαν από την άρνηση του Λιονέλ Μέσι και στράφηκαν στον Γουέιν Ρούνεϊ, για τον οποίο είναι έτοιμοι να προσφέρουν το μυθικό ποσό των 150.000.000 ευρώ στη Γιουνάιτεντ, συμπεριλαμβανομένων και των χρημάτων που θα πάρει ο 26χρονος φορ.\nΤο ίδιο μέσο υπογραμμίζει πως στόχος των ιδιοκτητών της Παρί (Qatar Investment Authority) είναι να οδηγήσουν την ομάδα στην κορυφή της Ευρώπης εντός της ερχόμενης τριετίας και για το λόγο αυτό "χτυπούν" μεγάλα ονόματα του παγκοσμίου ποδοσφαίρου ώστε να δημιουργήσουν ένα δυνατό σύνολο που θα κοντράρει στα ίσια τα παραδοσιακά μεγαθήρια που πρωταγωνιστούν εδώ και χρόνια στο Τσάμπιονς Λιγκ.\nΜε αποκλεισμό ενός από τις ευρωπαϊκές διοργανώσεις τιμωρήθηκε από την UEFA η Μπεσίκτας!\nΗ καμπάνα που επιβλήθηκε στους "Μαύρους Αετούς" ήταν απόρροια των οικονομικών ατασθαλιών τους.\nΠαράλληλα ο τουρκικός σύλλογος καλείται να καταβάλει πρόστιμο ύψους 200.000 ευρώ.\nΟ σύλλογος της Κωνσταντινούπολης οφείλει χρήματα σε ποδοσφαιριστές που φόρεσαν τη φανέλα της στο παρελθόν, ενώ κατηγορείται για την προσκόμιση πλαστών εγγράφων.\nΑρχικά επρόκειτο να της επιβληθεί διετής αποκλεισμός και πρόστιμο ύψους 500.000 ευρώ, ωστόσο η ποινή μειώθηκε. Ως εκ τούτου η Μπεσίκτας δεν θα αγωνιστεί στο Γιουρόπα Λιγκ τη νέα σεζόν!\nΠάντως, όπως ανακοίνωσε η τουρκική ομάδα θα προσφύγει στο CAS επιχειρώντας να ακυρώσει την απόφαση.\nΕνδιαφέρεται για Τζέκο η Μπάγερν Μονάχου\nΤην περίπτωση του Έντιν Τζέκο εξετάζει η Μπάγερν Μονάχου, η οποία ετοιμάζεται να καταθέσει πρόταση για την αγορά του. Διαβάστε το ρεπορτάζ.\nΣτο στόχαστρο της Μπάγερν Μονάχου βρίσκεται ο Έντιν Τζέκο.\nΤόσο το Sky Sports όσο και το goal.com αναφέρουν πως οι Βαυαροί θα κινηθούν για την απόκτηση του Βόσνιου επιθετικού, με τη δεύτερη πηγή ενημέρωσης να ισχυρίζεται πως ο ατζέντης του παίκτη τον έχει ήδη προτείνει στους φιναλίστ του φετινού Τσάμπιονς Λιγκ.\nΟ Τζέκο δεν αγωνίζεται όσο θα ήθελε στη Μάντσεστερ Σίτι και γι' αυτό τον τελευταίο καιρό είναι πολλά τα δημοσιεύματα που ισχυρίζονται πως θα φύγει από το "Έτιχαντ". Ο εκπρόσωπός του προ ημερών είχε τονίσει πως ο 26χρονος θα παραμείνει στους "πολίτες", όμως, σε περίπτωση κατάθεσης πρότασης από τη Μπάγερν τα δεδομένα μπορεί ν' αλλάξουν.\nΟι Βαυαροί θέλουν οπωσδήποτε να αποκτήσουν έναν επιθετικό περιοχής, παρόλο που πήραν τον Κλαούντιο Πισάρο, και έχουν κάνει επαφές και με άλλους παίκτες. Ένας εξ αυτών είναι ο Ολιβιέ Ζιρού της Μονπελιέ, ενώ εξετάζεται και η περίπτωση του Λουκ Ντε Γιονγκ. Σύμφωνα με το goal.com έχουν ήδη έρθει σε επαφές με τον ατζέντη του, αλλά ακόμα υπάρχει πολύς δρόμος.\nΩστόσο, πρώτος στόχος φαίνεται πως είναι ο Τζέκο, για τον οποίο είχε ενδιαφερθεί η Μπάγερν και στο παρελθόν, με τον επιθετικό της Σίτι να προτιμά τότε τους πρωταθλητές Αγγλίας.\nΠροσέγγισε τον Κακά η Σάο Πάολο\nΣύμφωνα με την "AS" άνθρωπος της Σάο Πάολο συναντήθηκε με τον Κακά την προηγούμενη εβδομάδα. Διαβάστε το ρεπορτάζ.\nOρατό είναι το ενδεχόμενο επιστροφής του Κακά στη Σάο Πάολο μετά από εννιά χρόνια.\nΣύμφωνα με την "AS" ο Βραζιλιάνος μεσοεπιθετικός συναντήθηκε την προηγούμενη Πέμπτη (24/5) με τον Μάρκο Αουρέλιο Κούνα, και συζήτησε την πιθανότητα νέας συνεργασίας με τη βραζιλιάνικη ομάδα.\nΟι δύο άνδρες συναντήθηκαν σε ρεστοράν του Σάο Πάολο, όπου ο άνθρωπος της ομάδας εξέφρασε στον Κακά την επιθυμία του συλλόγου να τον επανεντάξει στο δυναμικό του. Ωστόσο, αυτό δεν πρόκειται να είναι καθόλου εύκολο, καθώς εκτός των άλλων ενδιαφέρον για τον 30χρονο έχει δείξει και η Παρί Σεν Ζερμέν.\nΟ ίδιος ο ποδοσφαιριστής είχε δηλώσει μέσα στη σεζόν πως δεν πρόκειται να φύγει από τη Ρεάλ Μαδρίτης αν δεν πετύχει πρώτα εκεί, όμως, οι πιθανότητες να συμβεί κάτι τέτοιο είναι ελάχιστες όσο στον πάγκο του συλλόγου βρίσκεται ο Ζοζέ Μουρίνιο. Ο Πορτογάλος δεν εμπιστεύεται τον Κακά, ενώ δε θα ήταν αρνητικός και στο ενδεχόμενο πώλησής του.\nΤέλος, μπορεί οι βραζιλιάνικες ομάδες τα τελευταία χρόνια και κυρίως να γίνονται όλο και πιο δυνατές οικονομικά, όμως, μόνο εύκολο δε θα είναι σύμφωνα με το δημοσίευμα να καλύψει τις απαιτήσεις των Μαδριλένων η Σάο Πάολο.\nΑνακοίνωσε Ρανιέρι η Μονακό\nΟ Κλαούντιο Ρανιέρι θα είναι ο νέος προπονητής της Μονακό, με τον γαλλικό σύλλογο να επιβεβαιώνει τη συμφωνία, η οποία θα έχει διετή διάρκεια και οψιόν ανανέωσης για έναν ακόμη χρόνο.\nΠροπονητής της Μονακό και επίσημα είναι ο Κλαούντιο Ρανιέρι.\nΟ Ιταλός τεχνικός ήταν το πρώτο φαβορί για την ανάληψη της τεχνικής ηγεσίας των Μονεγάσκων και αυτό επιβεβαιώθηκε από την ανακοίνωση του συλλόγου.\nΟ 60χρονος υπέγραψε συμβόλαιο για δύο χρόνια με οψιόν ανανέωσης για ένα ακόμη και θα προσπαθήσει να επαναφέρει τη Μονακό στο Σαμπιονά. Αναλαμβάνει άμεσα τα νέα καθήκοντά του, ενώ την Πέμπτη (31/5) θα παρουσιαστεί από το γαλλικό σύλλογο.\nΑξίζει να σημειωθεί πως ο Ρανιέρι είχε συνδεθεί και με άλλες ομάδες όπως οι Λάτσιο και Γουέστ Μπρομ, αλλά αποφάσισε να μετακομίσει στο Μονακό, για αναλάβει τα ηνία γαλλικού συλλόγου για πρώτη φορά στην καριέρα του.\nTo 10% του κόσμου είναι Μαν.Γιουνάιτεντ!\nΗ Μάντσεστερ Γιουνάϊτεντ ανακοίνωσε πως βάσει έρευνας το 10% του παγκόσμιου πληθυσμού είναι οπαδοί της!\nΟ αριθμός των υποστηρικτών του αγγλικού συλλόγου έχει διπλασιαστεί τα τελευταία πέντε χρόνια.\nΕκτιμάται πως 659 εκατ. άνθρωποι δηλώνουν οπαδοί των "κόκκινων διαβόλων", νούμερο που αντιστοιχεί στο 10% του πληθυσμού της γης.\nΗ κυριότερη αντίπαλος της Μάντσεστερ Γιουνάιτεντ είναι η Μπαρτσελόνα, ωστόσο η αγγλική ομάδα έχει το προβάδισμα κυρίως λόγω του μεγάλου πυρήνα οπαδών της στην Ασία.\nΗ έρευνα πραγματοποιήθηκε σε 39 χώρες με την συμμετοχή 54.000 ποδοσφαιρόφιλων που απάντησαν σε σχετικό ερώτημα για το ποια ομάδα υποστηρίζουν.\nΟ εμπορικός διευθυντής της Μάντσεστερ Γιουνάιτεντ, Ρϊτσαρντ Άρνολντ τόνισε πως από το 2007 η ομάδα του Σερ Άλεξ Φέργκιουσον παρουσιάζει σε ετήσια βάση, αύξηση των πωλήσεων της σε επίπεδα 10%.\nΜπαλοτέλι: "Αν μου πετάξουν μπανάνα θα τους σκοτώσω"\nΟ Μάριο Μπαλοτέλι δήλωσε πως αν κάποιος του πετάξει μπανάνα στο EURO θα τον σκοτώσει, ακόμα κι αν πάει στη φυλακή!\nΤο EURO 2012 αρχίζει σε λίγες ημέρες και όπως σας έχουμε πει παλαιότερα υπάρχει ένα σοβαρό θέμα με τον ρατσισμό και τον χουλιγκανισμό, που απειλεί την ομαλή διεξαγωγή της διοργάνωσης.\nΟ Μάριο Μπαλοτέλι μίλησε για το συγκεκριμένο ζήτημα και από τα λόγια του φαίνεται πως το έχει πάρει πολύ σοβαρά.\n"Αν μου πετάξουν μπανάνα στο δρόμο, θα πάει στη φυλακή γιατί θα σκοτώσω αυτόν που θα το κάνει", είπε αρχικά ο 21χρονος άσος της Ίντερ που μας έχει απασχολήσει αρκετά το τελευταίο διάστημα.\nΣτη συνέχεια τόνισε: "Ο ρατσισμός είναι κάτι που δεν το αντέχω. Ελπίζω πως δεν θα υπάρξει πρόβλημα στο EURO, γιατί αν συμβεί κάτι τέτοιο να σηκωθώ και θα φύγω από το γήπεδο και θα επιστρέψω στο σπίτι μου.\nΕίμαστε στο EURO, δεν μπορού να συμβούν τέτοια πράγματα".\nΠάντως ότι είναι να κάνει ο Μπαλοτέλι θα το κάνει.... έξυπνα, αφού δήλωσε πως είναι ιδιοφυΐα\nΟι "ζημιές" που έχει κάνει ο Γιώργος Δώνης στον ΠΑΟΚ και το... ιδιαίτερο θετικό στοιχείο της συνεργασίας των δύο πλευρών. Διαβάστε αναλυτικά...\nΑπό τους ικανούς και εξελίξιμους Ελληνες τεχνικούς ο Γιώργος Δώνης, έχει τις επιτυχίες του στα χρόνια που δουλεύει ως προπονητής. Κατάκτηση του Κυπέλλου Ελλάδας με την ΑΕΛ, αλλά και η εξαιρετική -ειδικά- φετινή πορεία με τον Ατρόμητο είναι δύο γεγονότα που δεν μπορούν να περάσουν απαρατήρητα.\nΟπως και απαρατήρητο δεν μπορεί να περάσει το ότι ο ΠΑΟΚ πάντοτε τα έβρισκε πολύ σκούρα απέναντί του.\nΔεν είναι μόνο οι φετινές "ζημιές" όντας τεχνικός των Περιστεριωτών που απέκλεισαν τους "ασπρόμαυρους" στο Κύπελλο, ενώ τους "έριξαν" στην πέμπτη θέση της βαθμολογίας στην τελευταία αγωνιστική των πλέι οφ. Γενικότερα ο Δώνης τα πήγαινε αρκετά καλά απέναντι στον ΠΑΟΚ, οι οποίος "χαμογέλασε" απέναντί του μόλις τέσσερις φορές.\nΤέσσερις ήττες σε 16 ματς κόντρα στον ΠΑΟΚ ο Δώνης\nΓια να γίνουμε πιο συγκεκριμένοι θα σας αναφέρουμε πως σε 16 παιχνίδια μεταξύ των ομάδων που κοουτσάρισε ο Δώνης και του ΠΑΟΚ, ο ίδιος μετρά έξι νίκες, έξι ισοπαλίες και τέσσερις ήττες. Επί της ουσίας δηλαδή στα τρία από τα τέσσερα ματς με αντίπαλο τον "Δικέφαλο", ο πρώην τεχνικός του Ατρομήτου δεν χάνει! Και όσον αφορά μάλιστα τα παιχνίδια που έχουν γίνει στην Τούμπα, στα έξι από τα 9 ο Δώνης έχει φύγει αήττητος.\nΟ τελευταίος θα είναι ο νέος τεχνικός του ΠΑΟΚ, μένει απλά η σχετική ανακοίνωση από τον επίσημο "Δικέφαλο" για να οριστικοποιηθεί ο γάμος και με βάση την... κακή εμπειρία που έχουν οι "ασπρόμαυροι" απέναντι στον Δώνη, μπορεί να θεωρηθεί θετικό να τον έχει στον πάγκο του ο "Δικέφαλος" και όχι απέναντι του. Με λίγα λόγια καλύτερα "ΠΑΟΚτσής" ο 42χρονος προπονητής παρά σε πάγκο άλλης ομάδας λόγω -και- της προιστορίας...\nO Δώνης κόντρα στον ΠΑΟΚ...\n02/10/05 ΠΑΟΚ - Λάρισα 2-2\n18/02/06 Λάρισα - ΠΑΟΚ 2-1\n29/10/06 Λάρισα - ΠΑΟΚ 1-2\n24/02/07 ΠΑΟΚ - Λάρισα 1-3\n06/01/08 ΠΑΟΚ - Λάρισα 1-0\n20/04/08 Λάρισα - ΠΑΟΚ 4-3\n14/09/08 ΠΑΟΚ - ΑΕΚ 1-1\n27/09/09 Ατρόμητος - ΠΑΟΚ 0-0\n30/01/10 ΠΑΟΚ - Ατρόμητος 1-0\n28/11/10 ΠΑΟΚ - Ατρόμητος 0-1\n20/03/11 Ατρόμητος - ΠΑΟΚ 2-2\n10/12/11 ΠΑΟΚ - Ατρόμητος 3-1\n25/01/12 ΠΑΟΚ - Ατρόμητος 1-2\n08/04/12 Ατρόμητος - ΠΑΟΚ 0-0\n07/05/12 Ατρόμητος - ΠΑΟΚ 1-1\n20/05/12 ΠΑΟΚ - Ατρόμητος 0-1\nΜιραλάς: "Επίσημο ενδιαφέρον από την Μπάγερν"!\nΟ Κέβιν Μιραλάς μίλησε εκ νέου για το ενδιαφέρον της Μπάγερν, δίνοντας όμως άλλη διάσταση, δηλώνοντας χαρακτηριστικά πως υπάρχει πρόταση.\nΑυτό το καλοκαίρι αναμένεται "καυτό" για την ομάδα του Ολυμπιακού, αφού τα "μέτωπα" είναι πολλά και ανοιχτά.\nΠρώτο και καλύτερο είναι το θέμα του προπονητή, μετά ακολουθούν οι ανανεώσεις των συμβολαίων των Μέλμπεργκ, Ιμπαγάσα, αλλά και Τοροσίδη, ενώ τέλος προέκυψε "πονοκέφαλος" με τον Μιραλάς.\nφωνα με την οποία το ενδιαφέρον της Μπάγερν είναι πραγματικό και... χειροπιαστό.\n"Πρόταση από την Βαυαρία υπάρχει για μένα", είπε αρχικά ο 24χρονος άσος και συνέχισε: "Ακόμα όμως είμαι παίκτης του Ολυμπιακού, καθώς δεν έχω υπογράψει κάτι άλλο".\nΘέλει το χρόνο του...\nΌσον αφορά τις περιπτώσεις Μέλμπεργκ και Ιμπαγάσα, ο πρώτος θα απαντήσει όταν είναι... έτοιμος και η αλήθεια είναι πως στον Ολυμπιακό θα περιμένουν, όχι όμως για πάντα, αφού η πρόταση, σύμφωνα με την ομάδα του Πειραιά, είναι εξαιρετική.\nΟ Αργεντινός από την πλευρά του θα εξετάσει την πρόταση με τον εκπρόσωπο του και στη συνέχεια ίσως έχουμε ένα παζάρι. Τέλος πρέπει να πούμε πως το συμβόλαιο του Βασίλη Τοροσίδη τελειώνει το άλλο καλοκαίρι, οπότε μετά το EURO θα μας απασχολήσει έντονα.\nMπαλοτέλι: "Eίμαι ιδιοφυία και θα κερδίσω τη Χρυσή Μπάλα"!\nΟ Μάριο Μπαλοτέλι χαρακτήρισε τον εαυτό του ιδιοφυή και όχι επαναστάτη σε συνέντευξή του στο France Football, τονίζοντας ότι ο μεγάλος του στόχος δεν είναι άλλος από την κατάκτηση της Χρυσής Μπάλας.\n"Πιστεύεις ότι είσαι ένας ιδιοφυής επαναστάτης"; είναι το ερώτημα που τέθηκε στον Μάριο Μπαλοτέλι στο πλαίσιο της συνέντευξης που παραχώρησε στο έγκυρο γαλλικό περιοδικό, με τον 21χρονο Ιταλό φορ να δηλώνει ευθαρσώς:\n"Ναι, πιστεύω ότι είμαι ιδιοφυία. Δεν θεωρώ όμως τον εαυτό μου επαναστάτη. Πιστεύω ότι είμαι εξυπνότερος από το συνηθισμένο. Ορκίζομαι όμως ότι δεν με ενδιαφέρει να το δείξω".\nΑυτό που σίγουρα ενδιαφέρει τον "Σούπερ Μάριο" είναι το βραβείο της Χρυσής Μπάλας... Τα λόγια του είναι ενδεικτικά:\n"Οι μεγαλύτεροι παίκτες στην ιστορία του ποδοσφαίρου έχουν κερδίσει αυτή την ύψιστη αναγνώριση, εγώ που ονειρεύομαι να γίνω ένας από αυτούς γιατί να μην θέλω να το κατακτήσω;\nΠιστεύω ότι έχω τεράστιες δυνατότητες αλλά αλλοίμονο σε όποιον με φωνάζει επαναστάτη. Είμαι απλά μία ιδιοφυία, με ένα ταλέντο που βελτιώνεται και καλλιεργείται με το πέρασμα του χρόνου."\nΌσο για τις αρκετές επικρίσεις που έχει δεχτεί κατά καιρούς ο επιθετικός της Μάντσεστερ Σίτι, ήταν κατηγορηματικός:\n"Λίγα άτομα έχουν το ταλέντο μου και για αυτό ελάχιστοι είναι εκείνοι που έχουν το δικαίωμα να με κρίνουν αυτό που κάνω.\nΤο όνειρό μου είναι να γίνω ο κορυφαίος παίκτης στον κόσμο. Εάν αποφασίσω να σκοράρω, σκοράρω. Ξέρω να χτυπάω καλά τη μπάλα, ξέρω να ντριμπλάρω αλλά έχω πολλά ακόμα να βελτιώσω".\nΝέα αποκάλυψη για "στημένο" ματς!\nΟ πρόεδρος της Σιένα, Μάσιμο Μετζαρόμα, είχε ζητήσει από τους παίκτες του να χάσουν ένα παιχνίδι επειδή ήθελε να στοιχηματίσει κόντρα στην ίδια του την ομάδα. Διαβάστε λεπτομέρειες.\nΗ ποδοσφαιρική Ιταλία συγκλονίζεται για δεύτερο σερί 24ωρο από αποκαλύψεις για χειραγωγημένους αγώνες και τα ολοένα και πιο "φρέσκα" στοιχεία που βλέπουν το φως της δημοσιότητας προκαλούν προβληματισμό στους φίλους του calcio.\nΤο τελευταίο αφορά την ομάδα της Σιένα, με την πρώην άσο της ομάδας Φίλιπο Καρόμπιο να φέρεται να έχει αποκαλύψει στην Εισαγγελία της Κρεμόνα ότι ο πρόεδρος της Σιένα, Μάσιμο Μετζαρόμα, είχε ζητήσει από τους παίκτες να κάτσουν να χάσουν τον αγώνα με την Βαρέζε (τη σεζόν 2010-2011 όταν ήταν προπονητής ο Αντόνιο Κόντε) καθώς ήθελε να ποντάρει εις βάρος της!\n"Μερικές ημέρες πριν από το παιχνίδι Σιένα-Βαρέζε ο Φερντινάντο Κόπολα (σ.σ πρώην γκολκίπερ της Σίενα) μπήκε στα αποδυτήρια και μας είπε ότι λίγο πριν, έξω από τα αποδυτήρια, τον πλησίασε ένας άνθρωπος του προέδρου και τον ρώτησε αν υπήρχε πιθανότητα να χάσουμε το παιχνίδι.\nΑυτό το άτομο -το όνομα του οποίου μου είχε πει ο Κόπολα αλλά δεν θυμάμαι- του είχε πει ότι ο πρόεδρος σκόπευε να στοιχηματίσει ή είχε στοιχηματίσει στην ήττα μας.\nΑναφέρομαι στον πρόεδρο Μετζαρόμα. Η ομάδα ήταν κατηγορηματικά αρνητική σε ένα τέτοιο ενδεχόμενο και είπε στον Κόπολα να πει στον μεσάζοντα πως δεν ήθελε να το αναφέρει στην ομάδα από τη στιγμή που δεν ήταν και αυτός σύμφωνος.\nΟ Κόπολα δεν είχε την παραμικρή ανάμειξη στο στήσιμο του αγώνα. Στη συνέχεια έμαθα από τον Στελίνι (βοηθός του Αντόνιο Κόντε εκείνη την εποχή) πως η ίδια πρόταση είχε γίνει από τον Μετζαρόμα και στο τεχνικό τιμ και ότι την απέρριψαν.\nΉταν η πρώτη φορά που μας είχε διατυπωθεί τέτοια επιθυμία από πλευράς προέδρου", αναφέρει στη μαρτυρία του, όπως αυτή διέρευσε από τα ιταλικά ΜΜΕ.\nMπαλοτέλι: "Eίμαι ιδιοφυία και θα κερδίσω τη Χρυσή...


Swaddle Set JUNGLE JAM - Alice on board\nΑξεσουάρ >Swaddle Set JUNGLE JAM\nΕμφάνιση μεγαλύτερων Εμφάνιση όλων των εικόνων Swaddle Set JUNGLE JAM\nΠερισσότερα\tΜάρκα Μεγέθη Ένα χαριτωμένο σετ swaddle από βαμβακερή μουσελίνα για όλους τους μικρούς μας φίλους. Το σετ περιλαμβάνει 4 διαφορετικών σχεδίων baby wraps γεμάτα χαριτωμένα μικρά ζωάκια της ζούγκλας. Οι απαλές αυτές μουσελίνες μπορούν να χρησιμοποιηθούν με ποικίλους τρόπους: Φάσκιωμα, κάλυμμα στο καροτσάκι όταν κάνετε βόλτα, απαλό και ζεστό σκέπασμα του μικρού σας και φυσικά κατά τη διάρκεια του θηλασμού!\nΤο σετ περιλαμβάνεi 4 baby wraps Διάσταση: 120 εκ x 120 εκ Από 100% βαμβακερή μουσελίνα Πλένεται στο πλυντήριο Όσο περισσότερο πλένεται τόσο πιο απαλή γίνεται!!!\nΌταν μετακόμισε στις ΗΠΑ η Raegan αδυνατούσε να βρούμε swaddles όπως αυτά που θυμόταν από το σπίτι. Οι μόνες διαθέσιμες swaddles ήταν πολύ μικρές. Ή, απλά μη ελκυστικές και όμορφες. Και έτσι κάπως γεννήθηκε η Aden + Anais. Σήμερα, αποτελεί μία πολύ επιτυχημένη μάρκα, ευρέως γωνστή ακόμα και σε διασημότητες που την επιλέγουν για την ποιότητα των υφασμάτων της αλλά και τα υπέροχα και μοντέρνα σχέδιά της. Η ΤΕΧΝΗ ΤΟΥ ΦΑΣΚΙΩΜΑΤΟΣ


Αντιπαράθεση ναι, διχασµός όχι! | Έθνος\nΑΠΟΨΕΙΣ 18.07.2019 12:25\nΤελευταία Ενημέρωση 18.07.2019 12:26\nΗ ολοκλήρωση του ελληνικού προγράµµατος και η έξοδος από τα µνηµόνια δίνουν στα κόµµατα και στους βουλευτές τη δυνατότητα να αναζητήσουν ένα νέο µοντέλο πολιτικής συνύπαρξης\nΕίθισται στην αφετηρία κάθε κοινοβουλευτικής περιόδου να εκφωνούνται ευχές και να εκφράζονται ελπίδες για µια καλύτερη ποιότητα πολιτικής ζωής, που θα στηρίζεται στον γόνιµο διάλογο και όχι στις στείρες αναµετρήσεις. Ας επαναλάβουµε την ευχή, µε την υποσηµείωση ότι η αντιπαράθεση των πολιτικών δυνάµεων δεν συνιστά σε καµία περίπτωση παθολογία ή σύµπτωµα που πρέπει να αντιµετωπιστεί. Το αντίθετο.\nΗ διασταύρωση των διαφορετικών απόψεων, ακόµα και αν διεξάγεται µε τρόπο έντονο και οξύ, αποτελεί οξυγόνο για τη δηµοκρατία, µε την προϋπόθεση ότι αναδεικνύει τις προγραµµατικές διαφορές και δεν συσκοτίζει την ουσία χάριν της δηµιουργίας εντυπώσεων. Η αλήθεια είναι ότι το πολιτικό σύστηµα βρέθηκε επί χρόνια στη δίνη της κρίσης, µε αποτέλεσµα να παραµορφωθούν σε σηµαντικό βαθµό οι πραγµατικές αντιθέσεις και να εµπεδωθεί µια διχαστική αντίληψη που έθρεψαν µε τη στάση τους όλες οι πλευρές.\nΗ ολοκλήρωση του ελληνικού προγράµµατος και η έξοδος από τα µνηµόνια δίνουν στα κόµµατα και στους βουλευτές τη δυνατότητα να αναζητήσουν ένα νέο µοντέλο πολιτικής συνύπαρξης, που θα αναδεικνύει τα µείζονα και θα παρακάµπτει τα επουσιώδη. Ούτως ή άλλως η χώρα και η οικονοµία δεν πρόκειται να επανέλθουν σε περιβάλλον πλήρους «κανονικότητας», αν δεν επανέλθουν στην «κανονικότητα» και οι πολιτικές αντιπαραθέσεις. Γι’ αυτή την υπόθεση η νέα Βουλή µπορεί -και πρέπει- πολλά να κάνει.


Μια ακόμη επίδειξη «ταχύτατων» αντανακλαστικών από την ανεξάρτητη αρχή.\nΓια το ενδεχόμενο παράβασης των διατάξεων που αφορούν την «υποχρέωση αδιάλειπτης λειτουργίας του ραδιοφωνικού σταθμού» καλούνται σε ακρόαση, την ερχόμενη Τρίτη, οι εκπρόσωποι του Flash 96. Περίπου... τρία χρόνια και 7,5 μήνες από τότε που ο ιστορικός ενημερωτικός ραδιοσταθμός εξέπεμψε σήμα για τελευταία φορά, μετά από -όπως κατήγγειλαν τότε συνεταιριστές του- διαμάχη των μετόχων με τον επικεφαλής του, Πάνο Κολιοπάνο, και χρέη στην ΔΕΗ.\nΗ συχνότητα των 96.0 είναι πρακτικά κενή από τον Σεπτέμβριο του 2017, με διάφορους «πειρατές» να εκπέμπουν εκεί περιστασιακά. Επιπλέον ο συνεταιρισμός που ανέλαβε τη λειτουργία του, η «96 Μέσα Ενημέρωσης και Επικοινωνίας Ι.Κ.Ε.», έχει να δηλώσει δραστηριότητα στο ΓΕΜΗ από τον Οκτώβριο του ίδιου έτους.\nΗ περίπτωση του Flash 96 είναι η μοναδική, από τα ραδιόφωνα της Αττικής που «κατέβασαν διακόπτες», η οποία νομικά εκκρεμεί ακόμη.


10 νόστιμες τροφές που ρίχνουν τη χοληστερόλη και άρα σου κάνουν καλό | "Ενδείξεις-Αποδείξεις"\nΗ χοληστερίνη ή χοληστερόλη είναι αναγκαία σε περιορισμένες ποσότητες ώστε να λειτουργεί ομαλά ο οργανισμός. Ειδικά στην «καλή» της μορφ...\nΗ χοληστερίνη ή χοληστερόλη είναι αναγκαία σε περιορισμένες ποσότητες ώστε να λειτουργεί ομαλά ο οργανισμός. Ειδικά στην «καλή» της μορφή (HDL ή λιποπρωτεΐνη χαμηλής πυκνότητας), λειτουργεί αποτρεπτικά για την «κακή» της εκδοχή (LDL).\nΗ τρίτη μορφή της χοληστερόλης είναι τα τριγλυκερίδια, τα οποία συσσωρεύονται στο σώμα εξαιτίας κακής ποιότητας διατροφής. Για κάποιο λόγο επικρατεί η αντίληψη πως η υψηλή χοληστερόλη είναι πρόβλημα μόνο για τους άντρες. Αυτό που ισχύει είναι πως τα οιστρογόνα συμβάλλουν στην αύξηση της «καλής» της μορφής, γι' αυτό και είναι προστατευμένες από τις καρδιακές παθήσεις.\nΩστόσο μετά την εμμηνόπαυση ή σε περιπτώσεις παχυσαρκίας, η LDL μπορεί να βλάψει. Προσέχουμε από νωρίς για να έχουμε, με τροφές που έτσι κι αλλιώς κάνουν καλό.\nAν είσαι από εκείνα τα άτομα που τρελαίνονται για ωμό κρεμμύδι, συνέχισε έτσι. Σύμφωνα με έρευνα που έγινε στ' αδέρφια μας τα χάμστερ, τα οποία ταΐζονταν με πολτοποιημένο κρεμμύδι και τροφές πλούσιες σε χοληστερόλη, μετά από 2 περίπου μήνες, η «κακή» της τιμή μειώθηκε κατά 20%. Λευκά φασόλια Μία από τις τροφές που τα βάζουν στα ίσια με την κακή χοληστερίνη. Είδες τι καλό σου κάνει η φασολάδα;\n"Ενδείξεις-Αποδείξεις": 10 νόστιμες τροφές που ρίχνουν τη χοληστερόλη και άρα σου κάνουν καλό


1 εκατομμύριο $ Bitcoin: Ο ιδρυτής της BitMEX Hayes εξηγεί πώς το Bitcoin είναι καθ’ οδόν για να σπάσει αυτό το επίπεδο τιμής – Cryptonea\nHome»bitcoin»1 εκατομμύριο $ Bitcoin: Ο ιδρυτής της BitMEX Hayes εξηγεί πώς το Bitcoin είναι καθ’ οδόν για να σπάσει αυτό το επίπεδο τιμής\nBy Pashalis Pietris May 1, 2022 No Comments4 Mins Read\nΟ Arthur Hayes προβλέπει ότι το Bitcoin θα φτάσει το 1 εκατομμύριο δολάρια μέχρι το 2030.\nΟ πρώην διευθύνων σύμβουλος της BitMEX λέει ότι η υιοθέτηση του Bitcoin από το έθνος-κράτος θα οδηγήσει στην άνοδο των τιμών.\nΟι πτωτικές βραχυπρόθεσμες προοπτικές για το Bitcoin εξακολουθούν να κυριαρχούν στα συναισθήματα.\nΟι πιστοί του Bitcoin παραμένουν βέβαιοι ότι μακροπρόθεσμα, το πρωτοποριακό crypto θα εκτοξευθεί στα ύψη παρά τα τρέχοντα προβλήματα της αγοράς. Για τον Arthur Hayes, τον ιδρυτή και πρώην διευθύνοντα σύμβουλο της BitMEX, το Bitcoin είναι καθ’ οδόν να φτάσει στην τιμή του 1 εκατομμυρίου $ έως το 2030.\nΗ υιοθέτηση του Bitcoin από το έθνος-κράτος είναι αναπόφευκτη σύμφωνα με τον Hayes\nΓράφοντας σε μια ανάρτηση στο blog του Medium, ο Hayes εξήγησε ότι οι παγκόσμιες οικονομικές τάσεις και οι γεωπολιτικοί παράγοντες θα οδηγήσουν το Bitcoin στον κολοσσιαίο στόχο τιμής του. Ο Hayes παρουσιάζει μια ζοφερή εικόνα για το πού οδηγούν οι κυβερνητικές πολιτικές τις οικονομίες.\nΟι πολιτικές των κυβερνήσεων μετά την πανδημία του 2020 έχουν «περιχαρακώσει» τον πληθωρισμό. Αλλά τα πράγματα θα μπορούσαν να γίνουν χειρότερα, σημείωσε. Σε αυτό που αποκαλεί «ο βρόχος της καταστροφής», ο Hayes προβλέπει ότι οι δυτικές οικονομίες, ιδιαίτερα η ΕΕ θα καταρρεύσουν.\nΤο μπλοκ θα καταστεί μη βιώσιμο για διάφορους λόγους, συμπεριλαμβανομένης της επιβολής κυρώσεων στη Ρωσία, την κύρια πηγή ορυκτών καυσίμων που χρησιμοποιείται για την παραγωγή. Αυτή η απόφαση που θα οδηγήσει στην έκρηξή τους είναι ωστόσο καλά νέα για το Bitcoin καθώς τονίζει την ανάγκη για ένα νόμισμα χωρίς άδεια.\n«Δυστυχώς (αλλά ευτυχώς, αν είστε ένας από τους μαθητές του Satoshi), η απόφαση της Δύσης να ακυρώσει οικονομικά τον μεγαλύτερο παγκόσμιο παραγωγό ενέργειας και εμπορευμάτων είναι η μεγαλύτερη διαφήμιση για την υπαρξιακή ανάγκη του Bitcoin στο χαρτοφυλάκιο αποταμίευσης νομισμάτων ενός κράτους», είπε.\nΟ Hayes αναμένει ότι καθώς τα έθνη-κράτη βλέπουν αυτό το πλεονέκτημα, το Bitcoin θα είναι σε θέση να «μολύνει» τα χαρτοφυλάκιά τους. Προσθέτει ότι οι χώρες που υιοθετούν το Bitcoin θα κάνουν επίσης πιο ευνοϊκές πολιτικές για το περιουσιακό στοιχείο.\nΘα αποτελέσουν επίσης μέρος της λύσης στις ανησυχίες ότι το Bitcoin μπορεί να καταστεί απαρχαιωμένο. Τα έθνη-κράτη που χρησιμοποιούν Bitcoin θα αντισταθμίσουν την πιθανή στασιμότητα που μπορεί να υποστεί το δίκτυο λόγω της ισχυρής πεποίθησης των HODLers του να μην πουλήσουν.\nΣυγκεκριμένα, η προοπτική του Hayes θα ωφελήσει και τον χρυσό. Αναμένει ότι ο χρυσός θα φτάσει τα 20.000 δολάρια όταν ο πληθωρισμός φτάσει σε ένα σημείο όπου η Ομοσπονδιακή Τράπεζα των ΗΠΑ πρέπει να εφαρμόσει τον Έλεγχο Καμπύλης Απόδοσης (YCC) – όπου η Fed ανακατευθύνεται από την καταπολέμηση του πληθωρισμού στην αντιμετώπιση του.\nΤο Bitcoin εξακολουθεί να παλεύει με βραχυπρόθεσμες εκπτώσεις\nΟι προσδοκίες του Hayes για την τιμή του Bitcoin αντηχούν έντονα με εκείνες άλλων αναλυτών. Η Cathie Wood της ARK Invest, καθώς και ο Mike Novogratz της Galaxy Digital, προέβλεψαν πρόσφατα ότι το Bitcoin θα αυξηθεί εκθετικά τα επόμενα χρόνια.\nΠρος το παρόν, ωστόσο, το πρωτοποριακό κρυπτονόμισμα πρέπει να αυξάνει την τιμή του. Το Bitcoin διαπραγματεύεται στα 38.238 $, σημειώνοντας πτώση 1,57% τις τελευταίες 24 ώρες τη στιγμή της σύνταξης.\nΑρκετοί αναλυτές, συμπεριλαμβανομένου του Arthur Hayes, έχουν επί του παρόντος πτωτικές βραχυπρόθεσμες προοπτικές για το Bitcoin λόγω της αυστηροποίησης της νομισματικής πολιτικής της Fed. Σε προηγούμενη ανάρτηση ιστολογίου, ο Hayes υποστήριξε ότι το Bitcoin θα μπορούσε να φτάσει τα 30.000 $ περίπου μέχρι τον Ιούνιο.


Στάνλεϊ Τζόνσον: Στο πήλιο ο 79χρονος πατέρας του Μπόρις, ποια η 25χρονη «κολλητή» του\nOn Ιούλ 2, 2020\nΣτην Ελλάδα για διακοπές έφτασε ο πατέρας του Μπόρις Τζόνσον, αγνοώντας τις ταξιδιωτικές συστάσεις εν μέσω πανδημίας από την βρετανική κυβέρνηση, η οποία προτρέπει τους πολίτες να ταξιδεύουν μόνο αν είναι απολύτως απαραίτητο. Ποιά είναι όμως η… 25χρονη «κολλητή» του!\nΟ Στάνλεϊ Τζόνσον, όπως αναφέρει δημοσίευμα της «Daily Mail», πέταξε χθες – μέσω Βουλγαρίας – για τον αγαπημένο του προορισμό, το Πήλιο.\nΤο τελευταίο διάστημα ο Στάνλεϊ Τζόνσον απασχολεί τα μέσα και για την στενή του φιλία με την 25χρονη σταρ της βρετανικής τηλεόρασης, Τζόρτζια Τόφολο, με την οποία συμμετείχαν σε διάσημο τηλεοπτικό σόου δείχνοντας μία… απίστευτη άνεση μεταξύ τους. Ο Στάνλεϊ ποζάρει στο πλευρό της ξανθιάς Τόφολο με την οποία τους συνδέει κυρίως η αγάπη για το Συντηρητικό Κόμμα. Η Τόφολο είναι τόσο συντηρητική όσο η οικογένεια Τζόνσον. Εξού και το ψευδώνυμό της… «Ο Μπόρις με μπικίνι».\nΤο τελευταίο διάστημα ο Στάνλεϊ Τζόνσον απασχολεί τα μέσα και για την στενή του φιλία με την 25χρονη σταρ της βρετανικής τηλεόρασης, Τζόρτζια Τόφολο, με την οποία συμμετείχαν σε διάσημο τηλεοπτικό σόου δείχνοντας μία… απίστευτη άνεση μεταξύ τους.\nΟ Στάνλεϊ ποζάρει στο πλευρό της ξανθιάς Τόφολο με την οποία τους συνδέει κυρίως η αγάπη για το Συντηρητικό Κόμμα.\nΗ Τόφολο είναι τόσο συντηρητική όσο η οικογένεια Τζόνσον. Εξού και το ψευδώνυμό της… «Ο Μπόρις με μπικίνι».\nΠως ο 79χρονος ήρθε στην Ελλάδα\nΟ πατέρας του Βρετανού πρωθυπουργού πέταξε μέσω της βουλγαρικής πρωτεύουσας, την Σόφια, επειδή η ελληνική κυβέρνηση έχει απαγορεύσει τις απευθείας πτήσεις από το Ηνωμένο Βασίλειο μέχρι τα μέσα Ιουλίου.\nΜιλώντας από το μπαλκόνι του σπιτιού του στο Πήλιο, το βράδυ της Τετάρτης (01/07), ο Στάνλεϊ Τζόνσον, είπε: «Είμαι στο Πήλιο για για δουλειές, προσπαθώντας να κάνω την κατοικία μου covid-free εν όψει της επερχόμενης τουριστικής σεζόν. Πρέπει να πάρω τα απαραίτητα μέτρα στο κατάλυμα, γιατί παίρνουν πολύ σοβαρά τον κορονοϊό εδώ. Οι Έλληνες προσπαθούν να σταματήσουν τις μαζικές αφίξεις από το Ηνωμένο Βασίλειο, αλλά χάρηκαν πολύ που με είδαν να έρχομαι. Όλοι ήθελαν να μάθουν από πού ήρθα και τι έκανα. Στην συνέχεια, μέτρησαν την θερμοκρασία μου. Πρέπει να εγκαταστήσουμε αυτές τις αεροπορικές γέφυρες το συντομότερο δυνατό. Από ότι έχω δει, η άφιξη των Βρετανών δεν θα αποτελέσει κίνδυνο για τους Έλληνες, γιατί είναι πολύ προσεκτικοί εδώ».\nΌσο για την κατοικία του στο Πήλιο, η τετράκλινη βίλα του διαθέτει πισίνα και βεράντες με θέα στα βουνά και την θάλασσα. Η παραλία απέχει μόλις πέντε λεπτά με τα πόδια μέσα από έναν ελαιώνα.\nΔεν είναι η πρώτη φορά που αγνοεί τα μέτρα\nTο ταξίδι του πατέρα του Βρετανού πρωθυπουργού δείχνει ότι είναι εφικτό να ταξιδέψει κανείς μέσω τρίτης χώρας και να παραβλέψει τους κανόνες που έχουν σχεδιαστεί για την εξάπλωση της πανδημίας. Και δεν είναι η πρώτη φορά που ενεργεί ενάντια των κυβερνητικών συμβουλών σχετικά με τον κορονοϊό.\nΠριν από την έναρξη των περιοριστικών μέτρων, όπως αναφέρει η «Daily Mail», ο Στάνλεϊ Τζόνσον ισχυρίστηκε πως θα συνεχίσει να πηγαίνει στην παμπ, παρά το γεγονός πως οι ηλικιωμένοι έπρεπε να παραμείνουν στα σπίτια τους. Όπως είχε δηλώσει: «Φυσικά θα πάω σε μια παμπ, αν το θελήσω. Οι ιδιοκτήτες των παμπ χρειάζονται λίγο κόσμο, δεν θέλουν να μην πηγαίνει κανένας».\nΤο Υπουργείο Εξωτερικών της Αγγλίας συμβουλεύει τους Βρετανούς υπηκόους να μην ταξιδέψουν στο εξωτερικό εκτός κι αν είναι απολύτως απαραίτητο. Όπως αναφέρει, υπάρχουν περιορισμένες ταξιδιωτικές επιλογές μεταξύ του Ηνωμένου Βασιλείου και της Ελλάδας και δεν υπάρχουν απευθείας πτήσεις.\nΤην Τρίτη, η Ελλάδα ανακοίνωσε πως θα παρατείνει την απαγόρευση πτήσεων στο Ηνωμένο Βασίλειο μέχρι τις 15 Ιουλίου. Τα μέτρα θα τεθούν υπό συνεχή επανεξέταση, σύμφωνα με τον Κυριάκο Μητσοτάκη. Ωστόσο, σύμφωνα με τους ισχύοντες κανόνες, ο πατέρας του Μπόρις Τζόνσον, είναι πιθανό να μπει σε καραντίνα για 14 ημέρες μετά την επιστροφή του στην Αγγλία.\nΤι είπε για το συμβάν ο Στέλιος Πέτσας\nΓια το θέμα της άφιξης του πατέρα του Μπόρις Τζόνσον στην Ελλάδα ρωτήθηκε ο κυβερνητικός εκπρόσωπος Στέλιος Πέτσας κατά την ενημέρωση των πολιτικών συντακτών, το μεσημέρι της Πέμπτης (02/07).\nΌπως είπε ο κυβερνητικός εκπρόσωπος, αναφερόμενος γενικότερα στη δυνατότητα πολιτών να έρχονται στη χώρα μας από χώρες όπως η Βρετανία και η Σουηδία, «έχουμε απαγορεύσει τις απευθείας πτήσεις έως τις 15 Ιουλίου από Ηνωμένο Βασίλειο και Σουηδία».\n«Αν κάποιος πολίτης των χωρών αυτών φτάσει στην Ελλάδα μέσω άλλης οδού, φυσικά και μπορεί να έρθει, αλλά πάντα με γνώμονα την προστασία της δημόσιας υγείας. Άλλωστε γίνονται πιο στοχευμένοι έλεγχοι από φορτισμένες επιδημιολογικά περιοχές», πρόσθεσε ο Στέλιος Πέτσας.\nΠόρος: Πάρτυ «κoρoνοιου» από την νεολαία του νησιού. Τα διαφήμιζαν μέσω social media\nΤραγωδία στο Ηράκλειο: Βουτιά θανάτου από τα Ενετικά Τείχη μπροστά στον κόσμο\nΗλίας Μόσιαλος: Τα πραγματικά κρούσματα μπορεί να είναι 8-10 φορές περισσότερα\nΣχολεία: Πώς ανοίγουν στις 7 Σεπτεμβρίου. Τα δύο σενάρια για την επιστροφή στα θρανία\nΚoρoνoϊός: Σuναγερμός στη Χαλκιδική. 50 κρούσματα σε εργοστάσιο τροφίμων\nΗ Μπάγια Αντωνοπούλου φόρεσε το μπικίνι της και πόζαρε με νάζι στο φακό\nΣυνατσάκη: Ακομπλεξάριστη, αληθινή έχει «ατέλειες» και μας τις δείχνει.\nΚορονοϊός: Στα «κόκκινα» η Θεσσαλονίκη. Μειώθηκαν τα κρούσματα στην Αττική\nΠόρος: Πάρτυ «κoρoνοιου» από την νεολαία του νησιού. Τα…\nΤραγωδία στο Ηράκλειο: Βουτιά θανάτου από τα Ενετικά Τείχη…\nΗλίας Μόσιαλος: Τα πραγματικά κρούσματα μπορεί να είναι 8-10…\nPrev\tNext 1 of 8.032


Μετάλλιο και πρόκριση για την Μανιάτισσα Παλαίστρια Ελένη Χρυσικάκη · Apela.gr · Το site της Λακωνίας, Σπάρτη, Μυστράς, Μονεμβάσια, Ελαφόνησο\nΜετάλλιο και πρόκριση για την Μανιάτισσα Παλαίστρια Ελένη Χρυσικάκη\nΜε επιτυχία ολοκληρώθηκε η παρουσία του Παλαιστικού Σπάρτης στους αγώνες Α΄ φάσης Πανκορασίδων - Παμπαίδων στο στιλ της Ελευθέρας, το Σάββατο 1 Απριλίου στον Έυοσμο Κιλκίς.\nΗ Μανιάτισσα Παλαίστρια του Παλαιστικού Σπάρτης Ελένη Χρυσικάκη κατέκτησε την 2η θέση και το αργυρό μετάλλιο και πήρε την πρόκριση για την τελική τετράδα στους Πανελλήνιους Αγώνες τoν Μάιο στην Μεσσήνη.\nΕκεί με πολύ δουλειά και σκληρή προπόνηση μπορεί με αξιώσεις να κατακτήσει ένα Πανελλήνιο Μετάλλιο.\nΟ Παμπαίδας Παλαιστής Νίκος Βουλμάνος στάθηκε άτυχος στην κλήρωση και αγωνίστηκε μόνον έναν αγώνα και πλασαρίστηκε στην 6η θέση αλλά θα έχει την ευκαιρία να διεκδικήσει την πρόκριση στην Β φάση που θα γίνει στην Αθήνα.\nΤους Παλαιστές συνόδεψαν στην βόρεια Ελλάδα και τον Έυοσμο Κιλκίς οι προπονητές Σοφία Καμπανάρη και Λεωνίδας Κανελλόπουλος.\nΈνα ακόμα μετάλλιο για τον Παλαιστικό Σπάρτης για την φετινή πολύ επιτυχημένη χρονιά ενώ ήταν και το πρώτο επίσημο μετάλλιο για τον Σύλλογο της Λακωνίας στις γυναίκες.\nΔείτε παρακάτω βίντεο από τον νικητήριο αγώνα της Χρυσικάκη (κόκκινη εμφάνιση)


ΤΑ ΜΑΘΑΤΕ ΤΑ ΝΕΑ; : Το κοτόπουλο Boomer\nΜία από τις πιο διάσημες πτυχές της ζωής αυτών των πτηνών είναι το τελετουργικό ζευγαρώματος. Το αρσενικό κάνει ένα είδος επίδειξης ελπίζοντας να προσελκύσει το θηλυκό. Φουσκώνει τους θύλακες αέρα που υπάρχουν στο πλάι του λαιμού του και χτυπά με δύναμη την ουρά του. Μετά το ζευγάρωμα το θηλυκό φτιάχνει τη φωλιά του, όπου γεννά 5-17 αυγά,\nτα οποία εκκολάπτονται σε 23-24 μέρες. Οι νεοσσοί είναι έτοιμοι να πετάξουν σε 1-4 εβδομάδες, ενώ είναι εντελώς ανεξάρτητοι από την δέκατη έως δωδέκατη εβδομάδα. Τα κοτόπουλα των λιβαδιών δεν απειλούνται από τη βαρυχειμωνιά. Στην πραγματικότητα, όταν χιονίζει και το χιόνι είναι παχύ, "βουτάνε" μέσα σε αυτό για να ζεσταθούν. Οι ανοιξιάτικες βροχές, που σπέρνουν τον όλεθρο στους νεοσσούς τους, η ξηρασία, που καταστρέφει την τροφή τους και ο άνθρωπος, που μετατρέπει τα λιβάδια σε καλλιεργήσιμες εκτάσεις, είναι οι μεγαλύτερες απειλές. Από τα τρία υποείδη το ένα έχει ήδη εκλείψει, ενώ στα άλλα δύο έχει περιοριστεί σημαντικά ο αριθμός τους.\nΠηγή : aksioperierga.blogspot.gr